qundao/data-zh-poetry huggingface dataset:
题薛克恭金陵竹西堂
作者：刘崧
朝代：明
体裁：古风

若有人兮怀竹西，乃在钟山之下秦淮之湄。十年道阻风浪恶，东望但恨归来迟。当时种竹堂西畔，新绿扶疏出窗半。手招鸾鹤下风云，日送蛟龙上霄汉。豫章南游消息疏，却眺钟山思旧居。女墙月昏潮水落，万玉濯濯今何如。怜君清修好风格，漂落经年归未得。安得相携招八公，载酒来游竹西宅。上元周祯吾故人，别来五见桃花春。昨朝卷中诵题句，使我感慨怀清真。我家珠林小江口，弃置频年事奔走。乱馀斩伐丛竹废，败屋空馀数株柳。闻君竹堂心眼开，陶令何时归去来。清泉白石有贞操，六代繁华安在哉。
题蜀山草堂为上人赋
作者：刘崧
朝代：明
体裁：七言律诗

上人草堂风物清，秖言阳羡是青城。谁知习隐孤峰下，犹有怀乡万里情。坐石翻经延月上，临流曳杖看云生。几时却汎吴江棹，来听松门涧瀑声。
题螺川秋望图寄周思忠
作者：刘崧
朝代：明
体裁：七言律诗

水东之山千万重，西岸亦有云腾峰。望中不尽伤秋兴，尘外永怀高世踪。古寺垣墙深薜荔，平原台榭隐芙蓉。何处还寻读书舍，时闻琴奏出云松。
题表明诚书馆
作者：刘崧
朝代：明
体裁：七言绝句

先生屋角冬青树，洒露鸣风气益神。不似水边乌桕叶，尽飞寒赤待青春。
题表明诚书馆
作者：刘崧
朝代：明
体裁：七言绝句

酒醒虚堂灯影昏，愁来掩卷竟谁论。此时月落寒风起，乱叶飘萧正打门。
题西山五仙图
作者：刘崧
朝代：明
体裁：古风

西山多仙灵，往往宅幽阻。飘然不可招，作者焉得数。昔在汉晋间，凌厉出梅许。伟哉忘机士，泯迹事纳吐。千载仰高风，谁能究其绪。披图觌古像，先后得四五。苍茫越王山，飒杳文绣虎。陈陶终市药，伊业解歌舞。把卷识肩吾，曳杖知蕴古。神情各冲逸，簪褐杂襦裋。观其英迈姿，宇宙一仰俯。超遥云中物，安得系缨组。佯狂或玩世，精鍊得无补。终然委大化，岂必事矫举。吾恒登鹤岭，览胜睇玄圃。长松夹皓月，阴壑振清羽。药庐与丹井，一一恒历睹。独不逢若人，高怀竟谁语。
题观泉图
作者：刘崧
朝代：明
体裁：七言绝句

披图如见锦袍仙，正咏银河落九天。百叠云屏烟雾里，石梁听雪定何年。
题观泉图
作者：刘崧
朝代：明
体裁：古风

野客爱清溪，翛然净心迹。仰聆松上风，俯见潭底石。云林兴无远，鱼鸟欢自适。坐待山月高，鸣琴送遥夕。
题许侯藏临江杨万户所燕饯诗后
作者：刘崧
朝代：明
体裁：七言绝句

山城过雨净泥沙，官马侵星早趁衙。讼牒不来惊日永，秋云亭下看飞花。
题许侯藏临江杨万户所燕饯诗后
作者：刘崧
朝代：明
体裁：七言绝句

贰守分符出大邦，将军开宴俯清江。玉壶旧赏今何处，锦轴新题故满窗。
题许霍州如圭所画誉溪图送张秉文徵士还山中
作者：刘崧
朝代：明
体裁：古风

许侯作画如作字，点缀清妍极风致。此图偶为张君写，雪茧参差出空翠。张君于我同乡人，每对画山情更亲。就中大似爵誉景，遥见武姥青嶙峋。我欲披云扪绝顶，手招陶皮漱丹井。千年石室望来深，六月松风坐中冷。山原草荒行者稀，伊谁读书方掩扉。如此林阴两茅屋，安得与子长相依。禾溪向东石桥路，犹忆往年携酒处。春风几落杜鹃花，归梦微茫隔烟雾。许侯今在太行西，君亦南还寻故栖。卷图相送一肠断，烟柳满河莺乱啼。
题赋金银山送萧茂才之遂江并柬周用性
作者：刘崧
朝代：明
体裁：古风

金银两山蔚参差，我昔西游曾见之。石台照耀落日紫，下映流水光离离。干戈苍茫隔烟雾，清秋送子山中去。沦落同悲雁塔人，登临更赋龙门句。水北山人须鬓苍，十年寄书不得将。君去相寻定相得，却望两山心恻恻。
题赠巢云子
作者：刘崧
朝代：明
体裁：古风

古有巢云子，构栖山木中。淳贞既凋丧，土木穷人工。一为侈心移，簪绂思华躬。积宠乃倾危，瑶台成蒿蓬。所以避世士，永希巢云翁。浮云本无方，我居宁有终。凌厉六合间，飘飘若冥鸿。回视下土方，埃尘方濛濛。青山几千仞，揽结甘所同。安得往从之，邈焉仰高风。
题赠朴闇医士
作者：刘崧
朝代：明
体裁：七言律诗

朴闇道人神宇清，手携绿玉上南京。市中壶公自不老，海上安期知有名。当栏种药花露湿，篝火斸苓松雨晴。鄱阳山水亦故里，何日放船歌濯缨。
题赤松山房歌为张思让赋
作者：刘崧
朝代：明
体裁：古风

吾闻古有赤松子，云是神农之雨师。后来留侯从之游，汗漫恍惚安可期。金华北山秀且奇，或云仙人游于斯。盘云捎雾几千文，奔腾直下兰江湄。兰江美人晰而颀，风骨不殊仙者姿。时来山中攀桂枝，架岩凿谷临湾埼。灵湫洞黑蟠蛟螭，流水下注为渊池。前开层峰出渺瀰，丹霞浴海腾金支。云中老仙方颔颐，手携锦轴绿玉词。导以玉女载两旗，从东而来复西驰，欲近忽远不可追。千岩万壑绝人迹，但觉浩浩天风吹。伫立却望成逶迤，回身太息冥所思。左引紫霞觞，右弹冰玉丝。山空月白秋似水，老鹤夜下要人骑。问兹山房谁所为，留侯子孙非君谁。只今从军伤远离，万里幕府随旌麾。燕山马上昨见之，山水秀色浮修眉，仙人之徒真不疑。我惭渐老才力衰，何以报尔游仙诗。南望武山胡不归，山下亦有金华祠。闻君佳致欲往随，便来南游拂云衣。憩青萝兮咏双溪，万一赤松寻不见，从君先访牧羊儿。
题赵子昂竹石图
作者：刘崧
朝代：明
体裁：五言绝句

古石神鳌骨，幽篁锦凤毛。才名随世远，意气与秋高。
题赵子深山水画轴
作者：刘崧
朝代：明
体裁：七言律诗

我观画图之青山，百叠巉岩那可攀。长松更出危石上，飞瀑政在双崖间。草堂流水钩帘迥，野艇横江收钓閒。安得手招王子晋，共乘笙鹤望遥关。
题赵子深折牡丹图
作者：刘崧
朝代：明
体裁：七言绝句

华清野鹿不曾来，孔雀屏深扇影开。九奏乐停春日午，绿衣初进紫霞杯。
题赵子深秋山风雨图
作者：刘崧
朝代：明
体裁：古风

赵君大醉始作画，昔在清江常见之。此图烂漫倒墨汁，木石满眼何瑰奇。高堂苍茫风雨集，虎穴龙湫恍深入。目断东南生远愁，雁鸿塌翼行云湿。
题赵子深雪溪图
作者：刘崧
朝代：明
体裁：七言律诗

清江赵子酒中仙，醉画雪溪今几年。云垂极浦岁莫矣，路入高岸风凛然。茆亭对雨者谁子，沙溆独归惟钓船。还忆桥南听莺去，春衫轻骑嫩晴天。
题赵鸣所画林下看云图
作者：刘崧
朝代：明
体裁：五言律诗

何地好幽栖，青林带碧溪。藤垂猿共挂，叶暗鸟频啼。避俗还衣褐，看云只杖藜。几时真不负，归问武山西。
题超上人墨菊
作者：刘崧
朝代：明
体裁：七言绝句

露香秋色浅深中，青蕊黄花自一丛。最忆南园微雨过，短篱扶杖看西风。
题边长文为黄子邕画雪舫斋图
作者：刘崧
朝代：明
体裁：古风

箫峰隐者黄子邕，绿眉秀颊双青瞳。雪中曾踏溪南石，坐听箫声云雾中。悬崖路转愁独往，结屋溪边小于舫。绝似山阴王子猷，夜半乘流入虚朗。朝歌绿水怜芳春，暮歌黄竹哀时人。长风远从海上至，划见六合无纤尘。新城往年兵革起，林杪高轩化荆杞。东湖湖上遇边郎，为写幽居雪山里。千崖冻合凝夕光，江鸟不飞沙岸长。别浦维舟初罢钓，深檐卷幕更传觞。箫峰远在青天外，玉树萧森澹相对。疑有飞軿驾白虬，飘摇下与群仙会。仙人一去不可呼，此境欲往愁荒芜。炎埃六月何由濯，日倚湖阴看画图。
题边长文所画山水图歌为常伯敬赋
作者：刘崧
朝代：明
体裁：古风

五月炎风扇长夏，黄埃扑面湖堤下。山水娱人未拟归，撷兰轩里看图画。中峰九叠开芙蓉，春云盘盘上高松。苔径未逢秋雨屐，石楼似听霜晨钟。飞鸿指点向何处，彷佛经行旧时路。悬岩瑶草不知名，隔水桃花自千树。问君此图作者谁，甬东边郎风格奇。丹岩绿水照白雪，高兴如在钟山时。钟山岧峣夹云起，六代繁华付流水。芳草长怀北固游，啼莺曾识东山妓。当时二谢声价同，登临到处遗高风。钓鱼冲雪寒江上，骑马踏云空翠中。只今南游归未得，日日临图看山色。凤凰一去来何时，落日荒台暮江北。
题达监州草庵在金华之左
作者：刘崧
朝代：明
体裁：五言律诗

云气随轩盖，飘飘日往来。茆茨元自葺，窗户有谁开。棠茇歌仍在，桐乡事可哀。星袍五花马，犹想月中回。
题进马图
作者：刘崧
朝代：明
体裁：古风

拳毛赤騧初来进，西人自控中官引。虎气深腾紫禁门，龙光暗掣青丝靷。玉鞭金镫调马时，天子亲御和鸾宜。香街十二柳如雾，太液宫前花满枝。神物飞腾那可测，电扫风驰周四极。时来顾影只长嘶，太仆圉人骑不得。
题遂溪同由驿
作者：刘崧
朝代：明
体裁：七言绝句

山晚鸦啼木栅城，征人暂驻马前旌。荒原漠漠风沙晚，犹隔雷阳二月程。
题邓尚诗藁
作者：刘崧
朝代：明
体裁：七言绝句

经旬不见邓郎过，入手新诗意气多。政是珠林秋雨过，水清沙白见微波。
题邓汉英所藏山水图
作者：刘崧
朝代：明
体裁：七言律诗

白云杳杳冠青山，翠石盘盘倚碧湾。野岸亭台随地出，江沙舟楫几时还。鸟冲烟树愁孤往，猿挂云萝学并攀。最爱桃花流水处，寻源亦拟扣林关。
题郁杰观泉图
作者：刘崧
朝代：明
体裁：古风

我昔负疏散，放为出泽游。自蹑两蜡屐，时操一轻舟。陟险或穷日，探奇遂忘秋。行与云水俱，坐与木石俦。吐词辄吟咏，得酒即献酬。自谓长若斯，不复怀隐忧。中年遘沦荡，世路伤阻脩。兀兀感时迈，栖栖愧身谋。反思膂力初，岂乏十角牛。谁令惰四体，而不营西畴。又如规什一，利可等封侯。胡乃忽彼贱，忍贫事坟丘。工而昧执艺，卒也拙操矛。徒以落魄资，重贻亲故羞。属兹际明盛，草野咸登诹。慢游幸免罚，识字偶见收。上叨命秩崇，下感禄奉优。补报惭鲜称，劻勷惧多尤。鸡鸣事趋谒，日晏研书筹。譬彼策驽钝，喘汗焉得休。谁为泉石居，偃息得优游。冠服如古贤，琴书粲琳球。不图忽见此，如病顿获瘳。池鱼恋圉圉，羁鹿怀呦呦。山林岂在远，至性不可廋。郁郎自超逸，台阁方见求。鬓发幸未白，功绩宜力裒。萧萧松桂幽，尔岂能淹留。致此倘有道，吾将诘其由。
题都府俞溥经历所持山水画扇
作者：刘崧
朝代：明
体裁：古风

俞君手持一尺练，水色山光坐来见。烟林嘉树蔚森爽，云磴寒泉飒飞溅。茅亭萝径青石床，松风洒衣如雪霜。便从花底抱琴去，閒听渔父歌沧浪。
题金碧山水
作者：刘崧
朝代：明
体裁：七言绝句

山根下浸水茫茫，金碧楼台出上方。好似庐山三石寺，瀑泉云锦挂飞梁。
题钓鱼图
作者：刘崧
朝代：明
体裁：五言律诗

潇洒玄真子，超遥好容颜。放船烟树下，把钓水云湾。鱼没萍翻石，鸟啼花满山。惟应江月上，遥听棹歌还。
题钟元卿东皋读书处山水新图
作者：刘崧
朝代：明
体裁：古风

闻君筑室在东皋，十年读书心目劳。简编浩瀚照夜雪，歌声洒浙凌秋涛。嗟哉古人不可作，行事心术照毫毛。桓公徒闻理盐筴，轮扁岂识粕与糟。唐虞制作烂如日，昧者何以识夔皋。统传洙泗迨关洛，如绎独茧绝复缲。厥今文胜道且熄，武弁侧目嗤蓬蒿。何如酣饮事歌舞，而不车马驰轻豪。胡为俛促事澹泊，岂有至乐堪陶陶。飘吟一字至万卷，上薄文典旁风骚。我时抱琴一来过，春色晴满城东濠。堂前綵服候甘旨，座上巍冠延俊髦。感君同岁复同志，饫我至理如餔醪。我从前年返故里，投笔荷耒思遁逃。昨观壁间画图好，此景可致车宜膏。慎毋布衣事献纳，恐有使者来旌旄。古云识字忧患始，孰谓椎鲁非吾曹。山林便可谢尘滓，白云悠悠东望高。
题钱氏贞节堂
作者：刘崧
朝代：明
体裁：古风

织素伤断丝，汲井伤短绠。百年不偕待，逝者悲耿耿。空闺凝芳尘，白日惊寒景。独携嫁时镜，坐照孤鸾影。孤鸾镜中老，雏凤方和吟。何以慰母勤，山海匪高深。苍苍千古石，烂烂百鍊金。惟应诸源水，鉴此贞节心。
题钱舜举凌波仙子图
作者：刘崧
朝代：明
体裁：古风

若有人兮美而鬈，冠切云兮衣翩翾。粲然独立青山前，褰裳流盼凝娟娟。乘云而行兮从风而旋，态庄色正合自然。矫如翔鸾凌紫烟，朗如明月行青天。山之石兮骈阗，山之松兮连蜷。下有瑶草纷交连，素华绿叶何芊芊。不言不笑意已宣，风骨乃是凌波仙。金华老人惜㛹嬛，友于联属成三妍。其来无方往无边，世人不见将千年。谁其画者钱塘钱，我歌欲继湘江篇。张君好古宜宝旃，此画此歌毋浪传。
题镏道权扇面山水
作者：刘崧
朝代：明
体裁：五言绝句

三峡连明月，九华多白云。伤心江上望，春树绿纷纷。
题镜面二水图
作者：刘崧
朝代：明
体裁：四言诗

此二水者，实本一源。或翔而潮，或激而湍。海阔风高，云蒸雾抟。混然同归，庶无异观。
题阳灵洞二首
作者：刘崧
朝代：明

窅窅青牛峡，荒荒白鹤坛。石山元少树，阴洞故多寒。帝子非秦女，将军自汉官。乘云知不返，叹息万人看。仙宇何年辟，灵泉尽日闻。石门通别殿，木栈倚高云。鸾凤时来下，猕猴近作群。春风城郭暮，烟雾正纷纷。
题阳灵洞二首·其一
作者：刘崧
朝代：明
体裁：五言律诗

窅窅青牛峡，荒荒白鹤坛。石山元少树，阴洞故多寒。帝子非秦女，将军自汉官。乘云知不返，叹息万人看。
题阳灵洞二首·其二
作者：刘崧
朝代：明
体裁：五言律诗

仙宇何年辟，灵泉尽日闻。石门通别殿，木栈倚高云。鸾凤时来下，猕猴近作群。春风城郭暮，烟雾正纷纷。
题陈举善山水图小景四首为蒋志明赋
作者：刘崧
朝代：明

窈窈松林暮，萧萧桂树秋。清江三百里，一发见归舟。云连回雁嶂，潮落钓鱼矶。共说江南好，青山待客归。日落三江水，天晴五老峰。潮来初过雨，坐久欲闻钟。山暝啼猿外，江平落雁中。几时将小艇，来问钓鱼翁。
题陈举善山水图小景四首为蒋志明赋·其一
作者：刘崧
朝代：明
体裁：五言绝句

窈窈松林暮，萧萧桂树秋。清江三百里，一发见归舟。
题陈举善山水图小景四首为蒋志明赋其三
作者：刘崧
朝代：明
体裁：五言绝句

日落三江水，天晴五老峰。潮来初过雨，坐久欲闻钟。
题陈举善山水图小景四首为蒋志明赋其二
作者：刘崧
朝代：明
体裁：五言绝句

云连回雁嶂，潮落钓鱼矶。共说江南好，青山待客归。
题陈举善山水图小景四首为蒋志明赋其四
作者：刘崧
朝代：明
体裁：五言绝句

山暝啼猿外，江平落雁中。几时将小艇，来问钓鱼翁。
题陈原初掾郎所藏古涧幽人图
作者：刘崧
朝代：明
体裁：古风

端居谢尘鞅，濯足行涧湄。青山既盘纡，流水亦逶迤。四顾何寥寥，林阴亦纷披。乍兴舞雩咏，亦轸濠梁思。仰观浮云翔，俯挹祥飙吹。春意属骀荡，我心方怿夷。永言观象妙，庶以静者期。
题陈叔起为枯林上人作海口送别图
作者：刘崧
朝代：明
体裁：七言绝句

五月乘风离福州，鱼龙吹浪海门秋。分明一片袈裟影，飞在三山顶上游。
题陈抟睡图
作者：刘崧
朝代：明
体裁：六言诗

汴京当日归来，华山高卧云堆。世事向来错料，至今鼻息如雷。
题陈敬则书室
作者：刘崧
朝代：明

一室梧桐下，秋阴覆近檐。古琴？腹断，新竹凤毛鲜。酒熟从人醉，诗成只自编。月明溪水绿，更拟泛渔船。
题陈赞府山水画赠萧伯循
作者：刘崧
朝代：明
体裁：五言律诗

忆在清江上，开轩望远林。莺啼双树绿，人静一窗深。远道劳行役，芳期阻啸吟。如何垂钓者，万事不关心。
题隐皋亭
作者：刘崧
朝代：明
体裁：五言律诗

晚树连虚壁，秋花隐画檐。林交风瑟瑟，池迥雨纤纤。把酒频移席，翻书欲近帘。由来有真趣，出处若为兼。
题雨竹
作者：刘崧
朝代：明
体裁：七言绝句

沧波石面晚阴凉，翠筱娟娟过雨香。何许鹧鸪啼不断，黄陵祠下是三湘。
题雨竹图
作者：刘崧
朝代：明
体裁：五言绝句

怪石凝云气，横枝浥露香。故人渺何许，秋意满潇湘。
题雪中归猎图
作者：刘崧
朝代：明
体裁：七言绝句

鹰犬萧萧得隽回，独骑瘦马下崔嵬。南山风雪黄斑出，不见将军纵猎来。
题雪山行旅图
作者：刘崧
朝代：明
体裁：古风

野桥路迷雪初集，行旅萧萧骑行急。北风吹面须髯寒，茸帽驼裘半沾湿。木皮石角冰粼粼，十步九却何苦辛。安知道傍茅屋底，不有闭门高卧人。
题雪山飞瀑图
作者：刘崧
朝代：明
体裁：七言绝句

钓船閒倚落星湾，飞瀑高悬紫翠间。风雨不来云气净，绝胜湖里看庐山。
题雪庵
作者：刘崧
朝代：明
体裁：五言排律

浊世尘千劫，高人雪一庵。风烟飞不到，冰柱矻相参。鹤映水光润，龙腾剑气酣。题诗霜拂颖，载酒月浮骖。宇宙澄元气，溪山失瘴岚。由来高洁士，不独重东南。
题雪景山水画
作者：刘崧
朝代：明
体裁：五言律诗

万木皆冰树，千崖尽玉山。精神添去马，毛羽失栖鹇。客路微茫外，人家烟水间。忆曾登虎鼻，徒步月中还。
题雪景画
作者：刘崧
朝代：明
体裁：五言律诗

山阁雪初暝，石床天正寒。亦愁江上听，秪益坐中看。竹树低仍压，茅茨湿未乾。谁能添小艓，来把钓鱼竿。
题雪枝伯劳
作者：刘崧
朝代：明
体裁：五言绝句

雪外高飞尽，寒枝足自容。如何风雪里，燕子不相逢。
题雪竹
作者：刘崧
朝代：明
体裁：七言绝句

筼筜谷中三日雪，深林无人鸟飞绝。翩翩翠袖出岩阿，路转风回闻佩玦。
题青山白云图
作者：刘崧
朝代：明
体裁：七言绝句

石林烟雾冷冥冥，一舸西风过洞庭。日暮白云飞去后，江南无数乱山青。
题青阳行乐图歌为黄允中赋别
作者：刘崧
朝代：明
体裁：古风

使君临湘人，旧住青阳里。一从游宦之江郡，长忆青阳好山水。梅池之水深瀰瀰，晴绿酿涨青玻瓈。蛟龙夜擘山石裂，下注湘水衮衮而东驰。群山插天削寒碧，大云嵯峨几千尺。苍烟尽覆紫芝岩，日光却射青萝壁。图中茸帽紫绮裘，使君行乐何风流。长松过雨晓色净，抱琴来此吟清秋。琴中有声传太古，振羽流商动林莽。淳风已变知者寡，却望苍梧叹脩阻。我欲起扫石上苔，为君更置青螺杯。手攀琼枝拂明月，骑取白鹤径欲归。蓬莱蓬莱微茫不可以度，嗟我民昔捐瘠兮孰遗以哺。民今有子兮穫有稌，挽之不留兮君盍予。顾思使君兮不可忘，泛澄江兮望临湘。临湘山高兮水长，允怀使君兮乐哉青阳。
题风雨归舟画
作者：刘崧
朝代：明
体裁：七言绝句

狂风横雨满江天，纵有高帆未可前。别浦宽閒须暂住，莫教吹却钓鱼船。
题飞霞图为江鍊师赋
作者：刘崧
朝代：明
体裁：七言绝句

海上群峰映紫霞，五云楼观是仙家。谁吹玉笛春风起，千树碧桃都作花。
题马元善所藏松庵墨菊歌
作者：刘崧
朝代：明
体裁：古风

松庵道人写墨菊，幽兴宛在山岩中。轩然苍石立苔藓，枝叶掩冉生秋风。石傍扶疏出三本，土润根肥气深稳。彤霞匝地铸黄金，白露漙空湿香粉。马君好古天趣真，昔年省郎吾故人。升堂把酒对图画，使我意与南山亲。君家旧宅龙沙北，荒圃经年归未得。何当斸地种千株，日倚湖亭看秋色。
题马图
作者：刘崧
朝代：明
体裁：古风

天马西来掠西极，君门万里踏云入。紫塞秋回玉颊明，黄河夜渡拳毛湿。高冠圉人不敢骑，拄策却立当前墀。半垂丝缰龁青草，明日银鞍趁班早。
题马图
作者：刘崧
朝代：明
体裁：七言绝句

霜蹄雾鬣耸权奇，乍摘金鞍汗血垂。海外贡来偏爱惜，监官引过不教骑。
题马图二首
作者：刘崧
朝代：明

锦辔赤茸鞦，青骢间紫骝。倾城惊掣电，千里一回头。万马如云散，中原息战奔。惟馀一疋练，光采照天门。
题马图二首·其一
作者：刘崧
朝代：明
体裁：五言绝句

锦辔赤茸鞦，青骢间紫骝。倾城惊掣电，千里一回头。
题马图二首其二
作者：刘崧
朝代：明
体裁：五言绝句

万马如云散，中原息战奔。惟馀一疋练，光采照天门。
题高人汎舟图为铁柱左炼师赋
作者：刘崧
朝代：明
体裁：古风

刺篙度回渚，解带会微风。仰视青天高，浩歌秋水中。沧江渺空碧，嘉树发霜红。玄境有至乐，伊人若凫翁。遐思青玉佩，应过紫霞宫。
题高僧图二首为心传上人赋
作者：刘崧
朝代：明

斑竹匡床锦石屏，宝花磨衲间云翎。昼长閒却军持水，自数明珠记佛经。日落袈裟出定迟，满头霜雪映脩眉。白云坐断岩前石，问着游方了不知。
题高僧图二首为心传上人赋·其一
作者：刘崧
朝代：明
体裁：七言绝句

斑竹匡床锦石屏，宝花磨衲间云翎。昼长閒却军持水，自数明珠记佛经。
题高僧图二首为心传上人赋其二
作者：刘崧
朝代：明
体裁：七言绝句

日落袈裟出定迟，满头霜雪映脩眉。白云坐断岩前石，问着游方了不知。
题魏氏见山楼陶秘书邀赋
作者：刘崧
朝代：明
体裁：古风

秘书陶君清且贤，家住越南山水边。为言魏氏楼居好，邀我共赋山楼篇。忆我在山时，长与山相见。自从入城府，少见青山面。我虽未曾游上虞，闻君诵诗心已娱。龙山蜿蜒走西北，下赴平陆开澄湖。湖天滟滟涵秋练，菱叶荷花两青茜。千章霞绮动晴波，百叠云屏落秋巘。东南诸峰何宛然，惟有夏盖亭亭高插天。寒光交射明月见，秀色飞入春风筵。他年载酒湖边去，却访青山起楼处。楼前好鸟自啼春，源上繁桃定迷路。此时共酌陶秘书，酣饮不下山楼居。手招黄鹤凌紫虚，更问伯阳符契今何如。
题鸡鸣台
作者：刘崧
朝代：明
体裁：七言绝句

鸡鸣台下水禽啼，韩信城边雪满堤。千里行人愁夜半，一船明月过河西。
题鸳鸯
作者：刘崧
朝代：明
体裁：五言绝句

金殿锁閒情，罗襦绣不成。何年芳草绿，相倚睡春晴。
题鹌鹑图为都事李鸿渐赋
作者：刘崧
朝代：明
体裁：七言绝句

鹑居鷇食见天机，踯躅蓬茆顾影稀。长忆野田秋日晚，马头惊起一双飞。
题黄氏三馀斋
作者：刘崧
朝代：明
体裁：古风

天地有明晦，阴阳互始终。人心蕴至理，妙运焉可穷。端居淡无营，肄业肆旁通。陶以典籍富，积之道义充。春作肇有严，夙兴在省躬。日入未遑息，岁周方底功。良辰风日妍，游咏从冠童。矧当阴雨交，而敢怠击蒙。混混循化机，渊渊湛天衷。及时戒自嬉，树德务永崇。潜心董生业，绍迹曼倩翁。三馀宁有期，百岁将无同。勖哉黄氏居，庶以厉颓风。
题黄渊静替礼墨竹纨扇
作者：刘崧
朝代：明
体裁：七言绝句

潇洒颂台赞礼郎，手持纨扇白于霜。只今写得筼筜竹，清昼无风也自凉。
题黄筌百禽图
作者：刘崧
朝代：明
体裁：古风

百禽百声音，一动一情性。谁欤写羽族，萃此一奁镜。况有水与石，山桃竹相并。物类巧纷薄，姿态飒飞竞。掩卷冥所观，吾将契虚静。
题龚本立所藏燕文贵云岫图歌
作者：刘崧
朝代：明
体裁：古风

豫章龚郎好文雅，锦轴牙签满书架。示我春云出岫图，云是燕公之所画。高堂惨淡开林丘，青峰赤谷烂不收。长风浩浩起天末，万壑青云如水流。松根石头伏羊虎，松顶垂萝绿如雨。伊谁濯足望青天，绝似东归孔巢父。匡庐巫峡相渺绵，三湘七泽俱可怜。冥鸿萧条洲渚断，风帆杳杳归何年。吁嗟燕公真绝笔，好手当时称第一。残缣犹带汴京愁，墨色苍茫映寒日。城楼六月烟尘黄，我亦看云怀故乡。思君如忆图中景，应过水西寻姥冈。
颜明德自全椒避乱归安成道过瑞阳赋别
作者：刘崧
朝代：明
体裁：古风

凤山山头日欲暮，北望风尘暗行路。喜君近向全椒来，别我将返青原去。仓皇面目带风日，颠倒衣裳杂霜露。投身幸从异境脱，执手且慰同乡聚。比闻冲斥剧豺虎，汝颍徵兵急救捕。繻符严诘千里道，戈甲纷填九江戍。主人念客苦留别，立马不发空愁顾。归心早逐匡山云，愁思空迷锦江树。驱车南出清江曲，三日风帆快驰溯。远游无方古所戒，菽水怡亲窃终慕。我贫未归不得意，感子于我今相遇。未能呼酒一浇涤，秖以软语相温煦。空山落叶慎行李，极浦苍葭但烟雾。残年旧隐如可寻，思君更咏閒居赋。
风从窗隙来
作者：刘崧
朝代：明
体裁：古风

风从窗隙来，竽籁声甚扬。忽起坐听之，宛转谐宫商。至器本自然，谁能执其方。天机一振触，止作自成章。寄谢纤纤手，毋劳更鼓簧。
风寒翠筱娟娟净
作者：刘崧
朝代：明
体裁：五言绝句

閒闻竹上雨，疑是花间露。何以遗所思，秋风飒迟暮。
风筝曲
作者：刘崧
朝代：明
体裁：古风

缉麻合线长百丈，要系风筝待晴放。有风须及清明前，作得鲇鱼爱新样。全身糊纸竹缚匡，两旗横张垂尾长。手中缓放莫教卷，风力渐舒风渐远。犹嫌平陇去不高，走上山头如掣鳌。盘空一点正摇曳，欲坠更举何滔滔。时人勿用旁惊睨，质薄材轻等儿戏。乘时容易上云霄，失势终然在平地。明日落花花雨寒，过却清明风力阑。萧条断线挂虚壁，沟中破纸无人拾。
风蓬叹
作者：刘崧
朝代：明
体裁：古风

野蓬团团大如斗，生来轻捷随风走。四傍枝叶共轮囷，流转须臾遍原薮。秋风平地吹来时，十科百科相逐飞。东家小儿誇健足，十步一蹶何由追。蓬生不是无根叶，脆软何能坚著地。霜枯雪悴少筋骨，材质轻浮等沦弃。无端飘入流水中，犹复衮衮旋西东。可怜一落坑堑里，纵有春风吹不起。
食无菜
作者：刘崧
朝代：明

岂有膏粱想，仍无食菜缘。馑荒宁绝物，枯旱已经年。青忆冰盘送，香怀雪椀传。喜闻春意动，荠麦满山田。
食杨梅
作者：刘崧
朝代：明
体裁：七言绝句

去年南富杨梅熟，曾折青枝露颗垂。今夜长塘灯下醉，独看红颗忆青枝。
马上望泰山口号
作者：刘崧
朝代：明
体裁：七言绝句

古色苍寒倚太空，旁无附丽屹当中。要知独拄东南角，不是人间培塿雄。
马将军歌
作者：刘崧
朝代：明
体裁：古风

将军西北之英豪，二十飞骑能弓刀。一官推荫恩独早，五载防边功最高。庐陵缑山据岩洞，往者妖民歘惊閧。将军出捕虎就缚，坐遣犬牙归制控。去年杀贼文水湾，驰马猝遇深林间。阴风吹沙白日暮，誓不返辔图生还。督兵围寇寇穷蹙，逆箭飞来集其目。据鞍顾盼色不动，拔箭目中遗断镞。含创饮痛更发矢，泪眼模糊血蒙指。红旗倒曳鼓声乾，格斗犹冲十馀里。归来元戎亲问疾，部曲惊嗟勇无敌。障塞争传烈士名，辕门早进中军秩。君不闻将军事武仍好文，忠义持身真绝群。乌东岭外寇如雨，南来只怕马将军。
高唐州
作者：刘崧
朝代：明
体裁：七言绝句

三月春光欲暮时，故园回首意兼悲。道傍杨柳心枯尽，犹有青青到远枝。
高唐州道中
作者：刘崧
朝代：明
体裁：七言绝句

北风吹沙官道长，两傍杨柳间榆桑。何时走马重来此，要看清阴六月凉。
鸬鹚曲
作者：刘崧
朝代：明
体裁：古风

芦花断港腥风起，鸬鹚船来泊沙嘴。联翩满艓黑如云，载入寒江猎潭水。渔家自来养鸬鹚，不畜网罟兼缗丝。年深驯狎识情性，举手呼名相应随。船头鸣榔杂喧閧，黔喙玄裳歘飞哢。乱石深掀锦鬣翻，惊波暗掣金鳞动。忽然抛掷向空中，衔戴巨鱼争力雄。渔郎惊救誇敏捷，承络叉挺无遗功。小鱼倒吞森似束，终然入口不到腹。充胡塞吭却归飞，吐向蓬窗动盈斛。欢呼携负入城府，委玉倾银贱于土。饱同水鸟沙上眠，醉共海鸥月中舞。雌雄生小常相依，得食后人偏得肥。杨柳矶头时聚立，桃花潭上却翻飞。往年布种沔湖里，近日船中亦生子。不惜今年教养成，死时却葬沙头地。我怜此鸟义且驯，供养渔家秋复春。鸟中岂无鹈鸪与白鹭，一饱贪馋便飞去，形貌虽奇焉足数。
鸳鸯吟
作者：刘崧
朝代：明
体裁：乐府曲辞

鸳鸯尔何来，荡漾野塘水。塘水污不流，双双乃自止。云霞下照青黛光，弄影宛在塘中央，惜尔锦翼多文章。翩翩游侠儿，款款治罗罬。驱之向南飞，意欲投所设。成汤昔好德，三面或解之。尔独不用命，咫尺罹艰危。洞庭潇湘，春风绿波。芳草可哺，芙蓉可窠。饮啄失所，吾将奈何。
鸿雁来奉题张嗣宗雁图
作者：刘崧
朝代：明
体裁：古风

鸿雁来，秋风起，江北江南几千里。渺渺初离紫塞云，潇潇忽度平湖水。平湖水浅沙渚长，欲落未落纷低昂。蓼花过雨红更白，荷叶著霜秋已黄。可怜分飞毛翼冷，乱入蒹葭唼蒲荇。群叫遥传空外声，独宿频惊月中影。江南地暖风土殊，彭蠡潇湘从尔居。只今塞外无菉草，沙碛苦寒愁夜呼。由来有序本天性，饮啄飞鸣远相应。我惭飘泊未能归，见尔忧伤泪如绠。茫茫江河多风波，柰此缯缴危机何。为君卷画三叹息，高飞冥冥安可极。
黄坊
作者：刘崧
朝代：明
体裁：五言律诗

风色愁将夕，离人欲断魂。云深知积水，烟淡识孤村。钓艇遥相并，沙鸥故不喧。忽思携稚子，踏雪过南园。
黄河道中
作者：刘崧
朝代：明
体裁：七言绝句

一河盘注两堤间，十里应多北曲湾。南舰经年载盐去，北船尽日送军还。
黄蜀葵歌
作者：刘崧
朝代：明
体裁：古风

君不见园中黄蜀葵，去年一尺长，今年始作花，即见倾太阳。朝朝与暮暮，东西逐飞光。天清白露下，秋气忽已凉。蟏蛸篱落瓠叶黄，支离委绝同秋霜。荫根卫足野人语，岂知物性本有常。空山无人日色薄，能不念子增烦伤。中天北斗何苍苍，千秋万岁临冀方。清夜起瞻夜未央，车轮确确回中肠。
天台山
作者：刘嶓
朝代：明
体裁：七言律诗

策杖天台访胜来，故宫高处任徘徊。山容岁岁常如此，楼殿层层安在哉。禾黍不堪追往事，苍松犹自点青苔。独怜当日填坑众，化作啼鹃夜夜哀。
五马图
作者：刘师邵
朝代：明
体裁：古风

渥洼水中产龙马，房星之精自天下。星奔电掣势莫当，岂比寻常驾辕者。竹批峻耳铁作蹄，雄姿飒沓精权奇。日行三万等历块，未许八骏相追随。今观此图凡五匹，画史经营各臻极。就中一匹是真龙，异质殊形人莫识。沧溟气含云雾凉，蹴齧顾盼思腾骧。神奇变化在顷刻，素壁高堂安可常。
休理妆
作者：刘师邵
朝代：明

婉婉青楼女，秀质淑且明。轻云粲朝日，光彩何新鲜。云胡不自贵，修饰以为妍。竞为时世妆，皎皎当市缠。螓首耀膏沐，蛾眉斗婵娟。妆成不自见，窃为他人怜。尝蒙冶容诲，令德何由宣。盍思守闺闼，永谢朱与铅。
十月十八日出都城途中写怀
作者：刘师邵
朝代：明

驱车出都门，落日临高城。客怀方郁纡，悠悠赴修程。四顾原野茫，萧萧北风鸣。恋阙首重回，怀人恨难平。岂无万言书，亦足干圣明。上将补衮衣，下欲请长缨。君子贵安分，苟禄非所荣。出处会有时，屑屑徒自轻。扁舟归去来，乡山望中横。濯缨发浩歌，沧浪有馀清。
商妇词
作者：刘师邵
朝代：明

君心若流水，妾心如落花。风波千万里，相逐遍天涯。
喜陈少尹致仕还赋此奉寄
作者：刘师邵
朝代：明

官满一身轻，悬车称野情。家传新政谱，坛续旧诗盟。鸟倦飞还息，鸥驯妥不惊。翻惭形役者，驱逐尚营营。
四皓弈棋图
作者：刘师邵
朝代：明

云霄万里羡冥鸿，曾为储皇出汉宫。数著残棋犹未了，五陵松柏已秋风。
夜雨
作者：刘师邵
朝代：明

海风吹雨夜潇潇，一滴愁魂一种消。自是客边听不得，不关窗外有芭蕉。
宫人斜
作者：刘师邵
朝代：明

粉埋红艳骨埋香，草色非春亦自芳。莫道生前恩宠薄，马嵬尘土更堪伤。
寄王内悦先生时方待诏公车
作者：刘师邵
朝代：明

鳌背神山接绛霞，每瞻辰极想京华。祥烟色借宫城柳，湛露香浮御苑花。天乐迥传双凤阙，云绥遥驻六龙车。明光奏技多如雨，应数王褒颂最佳。
寄虞衡王郎中
作者：刘师邵
朝代：明

倏忽三载别，故园春又残。因风数问信，见月每凭阑。野服从相笑，尘冠未许弹。惟余千里梦，夜夜绕长安。
小画
作者：刘师邵
朝代：明

雨馀溪树凉，落日水清浅。浩歌归去来，心随楚云远。
怀潭讲师
作者：刘师邵
朝代：明

青萝寺里白头僧，净业真堪继祖灯。不出山门将十载，壁问长挂一枝藤。
梦梅
作者：刘师邵
朝代：明

冰魂雪态自娉婷，梦入东风感使星。春掩残香烟漠漠，曙分疏影月冥冥。金虫焰短摇丝幔，宝鸭薰微袅钿屏。一枕幽情诗思窅，翠禽啁唽唤初醒。
浮萍
作者：刘师邵
朝代：明

乍因轻浪叠晴沙，又趁回风拥钓槎。莫怪狂踪易飘泊，前身不合是杨花。
游静海寺
作者：刘师邵
朝代：明

祇园通辇道，绛刹耸崔嵬。日月瞻天近，烟霞接地回。黄金铺净域，白玉甃层台。池涌青莲现，窗临碧树开。塔凌霄汉起，钟唤海潮回。天女将花至，龙王献宝来。佛灯澄霁月，僧呗隐春雷。香积分厨供，醍醐荐茗杯。波光摇演漾，林影共徘徊。听法谁能难，题诗强自裁。雄期过雁宕，胜已压天台。寄谢同游侣，何年此重陪。
琴月轩
作者：刘师邵
朝代：明

琴中有真趣，不待徽轸全。琴中有至音，不待宫羽宣。凭轩抚孤桐，皓月当空悬。秋高夜寥寥，万籁俱寂然。掩抑三四声，志在太古先。栖凤翔高梧，潜蛟起重渊。高山何峨峨，流水复涓涓。相逢尽聋俗，孰知妙入玄。子期去已遥，牙氏终绝弦。此意当自得，勿为昧者传。
画竹
作者：刘师邵
朝代：明

谁弄参差管，声悲引恨长。夜深龙起听，明月满潇湘。
秋塘
作者：刘师邵
朝代：明

烟水微茫漾远愁，采菱歌断夕阳收。鹭鹚不省红衣老，犹恋银塘十里秋。
自君之出矣
作者：刘师邵
朝代：明

自君之出矣，日日盼征鞍。思君如风烛，有泪不曾乾。
赠开元寺隆上人
作者：刘师邵
朝代：明

自向钱塘住，相将廿载馀。息来诸妄断，老去万缘疏。洗竹通幽径，搴藤补弊庐。时时得佳句，还向壁间书。诸方游欲遍，栖息此山中。已悟法皆幻，定知身是空。窗鸣蕉叶雨，帘捲枳花风。亦是耽閒者，清言喜暂同。
赠开元寺隆上人·其一
作者：刘师邵
朝代：明

自向钱塘住，相将廿载馀。息来诸妄断，老去万缘疏。洗竹通幽径，搴藤补弊庐。时时得佳句，还向壁间书。
赠开元寺隆上人·其二
作者：刘师邵
朝代：明

诸方游欲遍，栖息此山中。已悟法皆幻，定知身是空。窗鸣蕉叶雨，帘捲枳花风。亦是耽閒者，清言喜暂同。
送张孝廉之京
作者：刘师邵
朝代：明

别离知不远，情至亦潸然。树引投京路，鸥随出浦船。去程秋雨里，归梦晓霜前。亲旧如相问，卑栖似往年。
镜湖丹室为周良医仲方赋
作者：刘师邵
朝代：明

浩浩镜湖水，东流接扶桑。矫首望不极，三山海中央。上有列仙侣，楼居郁相当。若人从之游，鸾鹤参翱翔。授以养生诀，示以金丹方。后天可不老，寿命凋三光。稽山孕灵秀，爰兹构丹房。凿云以为牖，结露以为梁。左控金虎伏，右提苍龙骧。渴饮驻金波，饥餐截松肪。丹成贮龙鼎，五色烂辉煌。鬼神不敢窥，禁卫呵不祥。服食炼精魄，身轻欲飞扬。手握造化枢，一举超八荒。我愿得此剂，持之献明堂。上以延万寿，下以惠三殇。
青楼怨
作者：刘师邵
朝代：明

青楼连十里，珠薄上银钩。此中多乐事，郎从何处游。
题仙山楼观图
作者：刘师邵
朝代：明

宇宙开新域，星辰隐上台。群峰罗窈窕，列嶂拥崔嵬。玉观参差耸，琳宫次第开。佩声霞外响，幢影日边来。王母回鸾驭，秦娥集凤台。悬枝珠作网，缀地锦为苔。树挽千峰雾，泉轰万壑雷。地疑连阆苑，山似接蓬莱。真境殊难遇，新诗岂易裁。抽毫聊短述，深愧谪仙才。
题子陵图
作者：刘师邵
朝代：明

汉祚中兴竟灭新，云台勋业耸嶙峋。英雄尽入丹青手，难貌羊裘把钓人。
竹枝词二首·其一
作者：刘常
朝代：明
体裁：词

瞿塘峡口燕双飞，把袂相看恨独违。劝郎好学双飞燕，一度秋风一度归。
竹枝词二首·其二
作者：刘常
朝代：明
体裁：词

送郎万里戍边州，长日相思怕到秋。愿得郎情如皓月，清光夜夜照侬愁。
青楼怨
作者：刘常
朝代：明
体裁：七言绝句

绿杨飞絮扑帘轻，百结愁肠夜转生。斜抱银筝对明月，十三弦里最关情。
题竹
作者：刘常
朝代：明
体裁：七言绝句

满林烟雨绿参差，回首苍梧辇路迷。凤鸟不来人已去，湘江空有鹧鸪啼。
北岸渔歌
作者：刘庆馀
朝代：明

江郭逢春处处和，群鸥上下浴烟波。斜风嫩雨翻青笠，轻絮飞花点绿蓑。短棹不妨潮浪涌，疏篷偏占月明多。得鱼沽酒陶然后，晚傍杨堤欸乃歌。
双滩赴海
作者：刘庆馀
朝代：明

澄南碧涧绕城陲，争赴朝宗涟且漪。静影沈沈呈素练，惊湍潺潺奏埙篪。双龙喷雨涵天阔，万顷浮光丽日奇。想是源头多活水，长桥日夜汪流澌。
独珠回峰
作者：刘庆馀
朝代：明

孤峰缥缈耸云间，蜒蜿天成控百蛮。象罔虚传遗赤水，明珠今化作青山。九霄隐跃骊光吐，一颗疑从合浦还。我欲淩空挥八极，直来海外得跻攀。
西峰牧笛
作者：刘庆馀
朝代：明

乱石荒村小径开，断桥流水复萦回。一犁春雨牵黄犊，半亩芃田映绿苔。柯竹响生天籁动，梅花韵叠楚歌来。临风三弄同归去，不觉西风夕照催。
冷泉道中折杨柳枝怅别
作者：刘应时
朝代：明
体裁：五言律诗

寒泉初柳绿，折取倍离忧。昔别谁相赠，今看祗自羞。云山虽北向，河水尚南流。惆怅黄金色，无人寄陇头。
同方少参采山登蓬莱阁望海
作者：刘应时
朝代：明
体裁：七言律诗

蓬莱阁上东南望，但见乾坤一气浮。万里波涛吞日月，十洲烟雨变春秋。应疑水外无他地，恍是山中有别楼。缥缈仙城定何处，乘槎直欲问牵牛。
喜泉水即至
作者：刘应时
朝代：明
体裁：五言律诗

雨馀深涧阔，泉满细流分。石溜清无滓，风吹绿有纹。园花团晓露，池草散晴云。独坐观元化，悠然意不群。
宁塞山行即事
作者：刘应时
朝代：明
体裁：七言律诗

山径盘云水隐沙，土门遥见野人家。耳闻鸡唱星全曙，眼望炊烟日已斜。地接穷边无寸草，天临绝域有残霞。班生此际情何限，牛斗新横泛海槎。
晚出榆林
作者：刘应时
朝代：明
体裁：五言律诗

落日下榆关，轺车出远山。云随青草合，路绕碧溪湾。灯火前村急，旌旗后队閒。边亭静无事，飘洒戴星还。
清涧道中
作者：刘应时
朝代：明
体裁：七言绝句

坡陁田地一二亩，土窟人烟三四家。村犬不知何事吠，午鸡还上野桃花。
过炼山
作者：刘应时
朝代：明
体裁：七言绝句

春风深树语流莺，绿满河洲芳草生。立马邮亭看题壁，谁能不动故山情。
金山道中作·其一
作者：刘应时
朝代：明
体裁：六言诗

翠壁苍松古道，空山白鹤深林。篱花带风吹帽，泉香飞雨沾巾。
金山道中作·其二
作者：刘应时
朝代：明
体裁：六言诗

径石巉岩萦带，山云出没纵横。近水人家犬吠，隔溪僧寺钟鸣。
浣溪沙·和长公清泉寺歌
作者：刘应昌
朝代：明
体裁：词

昏黑褰裳涉一溪。水清赤脚不粘泥。林乌何意向人啼。人生乐事难兼并，日未东升月已西。黄柑待不到黄鹂。
洁庵
作者：刘应期
朝代：明
体裁：古风

有室曰洁庵，旧址临河筑。败壁抵雨风，短垣障水陆。其右路通门，小径恣往复。窗纸耐晴明，庭卉间红绿。主人无一长，自言但不俗。旁堆书百家，中挂画一幅。尽埽肥腻具，制器尚匏竹。或衔酒一杯，或鼓琴一曲。呼儿撰几杖，对客任歌哭。闭户判十年，寤寐矢弗告。
太学石鼓歌
作者：刘应秋
朝代：明
体裁：古风

自古耀文德，而以石鼓传。凿石作鼓何年事，鼓上之文成与宣。有周天子作辟雍，簴业枞枞鼓逄逄。文治衰非武不振，宣王中兴歌车攻。嚣嚣徒，萧萧马，驾言徂狩岐之东。亦有成群色鸿雁，亦有不二心罴熊。刻石纪功成，建櫜不用兵。此石托山河，陵谷易嵯峨。鼎沦社遁石如昨，岂有神物相拥诃。太学诸生读能过，此石阅尔年蹉跎。二雅二南存仅此，与尔说经为尔歌。当年奏入明光殿，许令植鼓于灵鼍。桥门无数观听者，感激奋发情如何。我闻郜鼎荐太庙，义士或非笑。又闻琅琊会稽词，功德谁见之。何如石鼓振金铎，口舌教人无销铄。金石有磨文不磨，先王后王代有作。呜呼先王后王代有作，斯文天地并寥廓。
送林仰晋商茶陵
作者：刘应秋
朝代：明
体裁：七言律诗

夕郎抗疏出金扉，万里衡阳一雁飞。世路何年迁客少，圣朝今日谏书稀。黄陵雨暗连青草，岳麓云深湿翠微。千载汨罗人不见，寂寥心事更谁依。
避暑龙华寺
作者：刘应秋
朝代：明
体裁：五言律诗

无地能逃暑，清斋试掩扉。庭空双鸟过，日落一僧归。多病药为茗，临风苧作衣。浮名今老大，久矣息尘机。
游招宝山和刘给事
作者：刘应箕
朝代：明
体裁：七言律诗

登高一望转迷茫，烟水浮空帝泽长。海外有珠时入贡，人间无土不尊王。千艘虎士横戈戟，万国葵心奏越裳。传与东夷休剖腹，天兵直欲净扶桑。
登恒山
作者：刘应箕
朝代：明
体裁：古风

北岳何峥嵘，中峰霭崧峄。四山峦岫起，古洞蹊路僻。迤逦上天梯，盘旋转石壁。居结牛女旁，渺矣尘寰迹。霓影落松杉，云光即咫尺。山灵高接天，庙貌迥悬碧。镇重朔方居，威灵万古宅。陶唐重禋祀，舜典启畴昔。大茂郁腾烟，曲阳有飞石。应知丹巘灵，自此华夷隔。上帝何板荡，中原日分坼。惶惶石晋灾，岌岌赵宋厄。沉沦数百年，荒绝几阡陌。鸾凤掩仙灵，雕鹗展长翮。山势空龙蟠，厓林卫狼籍。神灵忿帝统，淮甸辉宝册。真主拥函符，单于抛画戟。风吹涧水尘，雨洗天峰柏。香火万家烟，道场九霄客。即今圣谟远，一扫前代迹。塞上款五原，云中走重译。封域总皇明，山川胥昭格。青青石上松，落落溪前碛。四望廓氛埃，九边频络绎。恒山屹不移，帝运每赫赫。
登银山铁壁寺
作者：刘应节
朝代：明
体裁：七言律诗

石磴藤萝漫不穷，但随钟磬得禅宫。芙蓉乍削三峰出，鸑鹫高盘一径通。立影孤峦低落日，看云万里御秋风。苍苍郁郁无萧瑟，塞上今兹草木空。
晓起
作者：刘应迪
朝代：明
体裁：五言律诗

晓色渐熹微，柝声听渐稀。月潜销客袂，灯已失林扉。竹外风翻冷，花间露欲晞。巢乌栖未稳，先上女墙飞。
烟雨楼次屠赤水韵
作者：刘应钶
朝代：明
体裁：七言律诗

高阁晴空飞落霞，间随鸥鹭问蒹葭。水光清浅尘缘净，树色参差野眺赊。江上歌弦延客棹，林间砧杵动谁家。矶头凝望思何极，欲把金戈挂日斜。
晚秋珍珠泉亭中小酌
作者：刘度运
朝代：明
体裁：七言律诗

清溪数曲响潺潺，与客寻源得野泉。涌地自成星彩乱，倾盘不数夜珠圆。僧来汲涧供茶献，人拟临流枕石眠。四面青山秋气合，濯缨安得久留连。
哀完者公
作者：刘廉
朝代：明

汝上孤城破，将军百战余。敌勍非剧孟，请援失包胥。鼓竭悲风劲，弓摧落月虚。水盘如剑处，徽芃重欷歔。
会宁道中别姜惟清主事
作者：刘廌
朝代：明

八千道路边疆去，回首甘凉忆旧游。沙塞孤城胡骑接，玉关落日酒泉流。哈枌果实供盘馔，苏鲁麻篘解客愁。此日故人重会别，秣陵归思不胜秋。
双涧秋潭
作者：刘廌
朝代：明
体裁：古风

幽居罕人事，欲与尘虑休。行行双涧阿，爱此川上流。荡漾碧潭影，纤鳞自沈浮。两虹出幽壑，一镜凝清秋。忘形洲渚间，洗耳攀巢由。
孟春赠徐仲成
作者：刘廌
朝代：明
体裁：古风

故人访幽居，时当孟春节。寒气尚严凝，同云霭欲雪。长论怀始舒，高吟兴不绝。开窗对松竹，苍翠色可悦。岂不念荣华，泉石甘守拙。闭门有馀暇，开卷对前哲。长叹古今事，理义同一辙。世随气化迁，运逐人情别。虽非圣贤姿，勉焉慕贞洁。㷀㷀且独守，默默谁与说。惟有知心友，时过共捩揭。但愿无闻知，岂敢尚英杰。援笔赋新诗，举觞对明月。高歌神鬼惊，长啸天地阔。彭泽千载人，百世谁能越。高山与流水，此兴不可遏。
松矶钓石
作者：刘廌
朝代：明
体裁：古风

结屋清涧阿，意与林泉适。行吟松下矶，垂纶坐磐石。得鲜岂足娱，怀旷理自得。树影拂天光，山气洽水色。自非钩璜士，复与尘嚣隔。勖哉怀古人，岂敢忘畴昔！
柬马都指挥
作者：刘廌
朝代：明

樗散承恩贬旧封，全生犹得远从戎。朱衣赤绂关河梦，白草黄沙雨露重。日月迟回华表鹤，风云愁寂鼎湖龙。欲持两泪凭流水，送绕秦淮第一峰。
双忠庙
作者：刘志遁
朝代：明

睢阳一死重山丘，庙食千年镇海陬。完节在天应独付，英魂随地可同游。萧萧落木阴风起，黯黯寒云杀气浮。野老日来谈往事，犹疑作客过中州。
山中秋夜
作者：刘志遁
朝代：明

洞箫声动月明初，满地清霜一草庐。白鹤飞来鸣夜半，不知身在紫霞居。
内进元宵诗·其一
作者：刘忠
朝代：明
体裁：七言绝句

太乙祈灵陋汉风，上元遗俗古今同。君王崇孝排淫祀，移取鳌灯寿两宫。
内进元宵诗·其二
作者：刘忠
朝代：明
体裁：七言绝句

宝月华灯绕殿廊，九重欢进万年觞。东风似解同仁意，吹送笙歌出禁墙。
宋故宫
作者：刘忠
朝代：明
体裁：七言绝句

二帝龙游真不返，山河回念旧神都。格天阁上人凝望，曾有飞鸿系帛无。
明皇击球图
作者：刘忠
朝代：明
体裁：七言绝句

我劝韩公谏且休，多言不是殿头谋。范阳场上逢卢李，蹴蹋神州等一球。
武庙哀词和鲁南韵
作者：刘忠
朝代：明

千古桥陵旧竁开，断螯无力挽天回。三边曾纳戎王款，九庙亲俘汉濞来。泪竭华夷枯海渎，神游冥漠驭风雷。十年讲幄承恩泽，白首荒山不尽哀。
赵子昂苕溪图
作者：刘忠
朝代：明
体裁：七言绝句

清诗宝墨浙东西，宋室宗臣汉献齐。欲上汴州观艮岳，风光应否似苕溪。
汪鲁望孝廉轩
作者：刘思祖
朝代：明
体裁：古风

诛茅托林栖，结志在玄赏。芳荑歇春华，凉飙荐秋爽。鸣琴向寥廓，长啸散苍莽。明月扬素辉，疏篁发清响。尊中幸不空，方外恣独往。偶坐兴未阑，还思棹烟榜。
喜从弟孟熙偕唐愚士杨思齐过宿山斋
作者：刘恕
朝代：明

净扫松间榻，孤怀得重陈。清尊今夜月，华发去年人。病欲抛诗卷，闲思理钓缗。殷勤二三友，相过莫辞频。
题画屏
作者：刘恺
朝代：明
体裁：六言诗

山木风吟翠叶，石坛月冷苍苔。一曲高山流水，可人今夜谁来？
淮水春澜
作者：刘悫
朝代：明
体裁：五言律诗

桃浪来何急，奔湍涨晓清。烟迷垂柳弱，雁渡远沙轻。鸥鹜乘春兴，渔蓑趁晚晴。岸云堆叠嶂，会傍碧岑生。
游白竹山
作者：刘惠乔
朝代：明

海天一眺望，胜地共为邻。策杖人知少，携蔬道味真。佳城子职尽，仙洞客来频。青松灵气古，白竹泪痕新。风木情何极，霜鸟感亦神。因悟栽培意，应知启后人。
灵济宫落成
作者：刘惠乔
朝代：明

庙貌聿新勤父老，神谋协兮令公祷。经营不日且成之，如云仙侣来蓬岛。驾风鞭霆泛星槎，驱逐妖氛净如扫。相将紫府值元君，虎跃龙骧狮子吼。此地于今灵爽增，万古潮阳赖障保。明禋岁岁答崇功，五云深处祥云绕。
夷齐祠
作者：刘成德
朝代：明
体裁：七言律诗

西山吊古独悲歌，晓日初经野涨过。季世君臣谁让国，兴周王业自干戈。长松连理枝相抱，断碣侵苔字半磨。南望岳云千万仞，风陵高冢尚嵯峨。
广宁怀古
作者：刘成德
朝代：明
体裁：五言律诗

衰草闲仙洞，青云冷誓台。舆图连朔漠，烽火静尘埃。水自胡沙出，山从故国来。戍楼钟罢晓，笳鼓递悲哀。
过宁远温泉
作者：刘成德
朝代：明
体裁：五言律诗

温渚停征盖，轻阴发晓旌。霜林下疏叶，曲水浴深情。野旷钟声远，秋高碛色明。平沙方度罢，骢马又长鸣。
城南送友
作者：刘成穆
朝代：明
体裁：五言律诗

送汝归南国，燕山正早秋。独伤千里别，同忆五陵游。汉殿相如赋，吴江范蠡舟。相思同易水，日夜自悠悠。
南还道中
作者：刘成美
朝代：明
体裁：五言律诗

春去花齐落，人归路转赊。峰阴昏雾合，树影夕阳斜。溪隔循纡经，桥危度浅沙。停骖聊对酒，醉处即为家。
九日登明月台
作者：刘戡之
朝代：明
体裁：五言律诗

今日登高处，令人思独茫。台留东晋古，江引北风长。细菊离容嫩，悠阳野色荒。年因迟岁序，白露未成霜。
同俞自安泛舟南湖寄龚所立
作者：刘承直
朝代：明
体裁：五言律诗

高秋留别墅，亭午泛寒流。未结巢由社，远同李郭舟。波光迎日动，云气挟山浮。为问乘槎客，何时赋远游。
采石蛾眉亭
作者：刘承直
朝代：明
体裁：七言律诗

昔从淮海泛归舟，曾为蛾眉十日留。翠袖雁行歌《子夜》，玉壶鲸饮醉清秋。江山有待仍青眼，岁月无情易白头。满目闲愁怀李谢，数声渔唱起沧洲。
豋青笑台
作者：刘振之
朝代：明
体裁：七言绝句

楼阴倒映水孱潺，帘卷空青鸟乍还。一幅云林难著笔，半沉半露雾中山。
阚湖即事
作者：刘振之
朝代：明
体裁：五言律诗

秋容到处好，碧水湛晴晖。岭树阴逾密，湖云湿不飞。亭虚山易入，野旷鹊忘归。户外尘虽满，那能上芰衣。
宏化寺
作者：刘政
朝代：明

塔铃高响白云间，日对孤僧迥自閒。品茗不知相话久，半山残照晚禽还。
彭峒山
作者：刘政
朝代：明

选胜孤峰聊独上，绕峰怪石坐来閒。忽然暗响发幽谷，无数飞泉乱出山。远水暮烟浮冉冉，近人归鸟语关关。临风辄忆待秋月，夐立苍茫不肯还。
九日独酌
作者：刘效祖
朝代：明

南山遥对菊花开，欲采无人为举杯。纵说柴桑贫谢客，何曾不许白衣来。
塞上曲二首
作者：刘效祖
朝代：明

龙沙近接古檀州，多少从军倚戍楼。寒夜不堪愁绝处，西山片月挂城头。朔风吹雪渡沙场，传道单于猎白狼。北望征尘何处是，暮云无际草苍茫。
塞上曲二首·其一
作者：刘效祖
朝代：明

龙沙近接古檀州，多少从军倚戍楼。寒夜不堪愁绝处，西山片月挂城头。
塞上曲二首·其二
作者：刘效祖
朝代：明

朔风吹雪渡沙场，传道单于猎白狼。北望征尘何处是，暮云无际草苍茫。
折杨柳
作者：刘效祖
朝代：明

杨柳千条拂地垂，春风送客妾心悲。谁家年少轻离别，偏把愁声笛里吹。
燕京歌
作者：刘效祖
朝代：明

元会初分庭燎光，君王亲御紫霞觞。不知五夜春多少，白日犹闻蜡炬香。
瓮山耶律祠
作者：刘效祖
朝代：明
体裁：五言律诗

迢递荒山下，披榛拜古祠。衣冠犹异代，岁月已清时。溪远泉声细，林深日影迟。黄沙空朔漠，谁与问残碑。
看莲
作者：刘效祖
朝代：明
体裁：五言律诗

杖履吾何适，逢僧曲水边。三乘开宝地，六月涌金莲。雨过尘心净，风来爽气偏。浮生閒自惜，不是为逃禅。
湟中纪事
作者：刘敏宽
朝代：明

亲提义旅虎台西，夜向荒祠藉草栖。秉烛措筹劳待旦，雄心起舞陋闻鸡。
华不注
作者：刘敕
朝代：明
体裁：五言律诗

乱石堆云立，孤峰入碧天。杯浮银汉水，袖挽海门烟。帆影清流外，湖光落照边。好乘白鹿去，蓬岛觅群仙。
大佛寺
作者：刘敕
朝代：明
体裁：五言律诗

去郭十馀里，山回石径幽。白云常覆寺，黄菊最宜秋。塔影尊前转，湖光望里收。甘泉几滴水，能解世人愁。
缺题
作者：刘文光
朝代：明

玉手纤纤捧玉杯，仙郎南去几时回。天涯到处生芳草，须记凌寒雪里梅。
尔雅堂访少潘书室
作者：刘旭
朝代：明
体裁：五言律诗

怅别登临久，登临感旧游。两台留胜绩，一榻寄清秋。竹石分人静，琴尊带月幽。杖藜随意往，笑看水中鸥。
八月三日直内阁杨少保延话率口呈此
作者：刘昌
朝代：明

翠玉楼台映碧虚，上皇曾此驻鸾舆。当时官从皆能事，只说相如有谏书。
和夏选部齐宿韵四首
作者：刘昌
朝代：明

江郭风涛急晚舂，薄寒消息上梧桐。忧添白发三千丈，梦历琼楼十二重。龙气谁占冲斗剑，鲸声又起隔烟钟。无媒不用逢人叹，且自同歌汉业丰。寂寂寒窗隔市舂，峄阳秋思满孤桐。省中习静心多感，海上求仙路几重。凉月九门闻刻漏，晴云双阙梦朝钟。受釐谁得君王赐，应是从容奏岁丰。清斋孤悄坐更阑，灯下凉风鬓影寒。建业曾劳三尺剑，求仙何用七星坛。月明楼影翔丹凤，云烂箫声叫紫鸾。岁宴江空身万里，有才不信济时难。老鹤无声近石阑，湘帘高卷夜堂寒。貂联官列风生坐，佩引仙流月满坛。见说千金求骏马，空怜一腐笑鹓鸾。移灯催草升平策，万里天门欲献难。
和夏选部齐宿韵四首·其一
作者：刘昌
朝代：明

江郭风涛急晚舂，薄寒消息上梧桐。忧添白发三千丈，梦历琼楼十二重。龙气谁占冲斗剑，鲸声又起隔烟钟。无媒不用逢人叹，且自同歌汉业丰。
和夏选部齐宿韵四首·其三
作者：刘昌
朝代：明

清斋孤悄坐更阑，灯下凉风鬓影寒。建业曾劳三尺剑，求仙何用七星坛。月明楼影翔丹凤，云烂箫声叫紫鸾。岁宴江空身万里，有才不信济时难。
和夏选部齐宿韵四首·其二
作者：刘昌
朝代：明

寂寂寒窗隔市舂，峄阳秋思满孤桐。省中习静心多感，海上求仙路几重。凉月九门闻刻漏，晴云双阙梦朝钟。受釐谁得君王赐，应是从容奏岁丰。
和夏选部齐宿韵（四首）
作者：刘昌
朝代：明

老鹤无声近石阑，湘帘高卷夜堂寒。貂联官列风生坐，佩引仙流月满坛。见说千金求骏马，空怜一腐笑鹓鸾。移灯催草升平策，万里天门欲献难。
寄奚元启顾文之二进士
作者：刘昌
朝代：明

天涯分手叹蹉跎，书剑功名近若何。上苑啼莺春信早，楚江归梦月明多。旧时诗社谁同饮，长日公庭客少过。此意萧条总难写，东风肠断一悲歌。
无题
作者：刘昌
朝代：明

帘幕深沈柳絮风，象床豹枕画廊东。一春空自闻啼鸟，半夜谁来问守宫。眉学远山低晚翠，心随流水寄题红。十旬不到门前去，零落棠梨野草中。杜鹃残梦五更余，人在长安远索居。贝锦有言谗巷伯，黄金无计买相如。月明沧海添珠泪，云冷关河滞雁书。睡起闲将宫烛剪，蝉纱光映碧窗虚。玉鼎清香试水沉，湘帘如雾碧窗深。闲中次第占花信，梦里分明见藁砧。临镜慵妆蝉钿翠，倚阑失堕凤钗金。东风一夜芭蕉绿，亦似含愁卷半心。辞汉仙人去不存，偶因消渴望金盆。晚风邻笛吹花落，秋雨门铺上藓痕。曾见鸣銮迎帝子，岂知灵鹊误天孙。沉香亭北春如海，招得三生石上魂。闲门疏雨立清寒，罗帕无人借字看。草色天涯迷处所，花阴日午上阑干。春情不射屏中雀，秋影孤停镜里鸾。碧海茫茫空复夜，西风吹破烂银盘。
无题·其一
作者：刘昌
朝代：明

帘幕深沈柳絮风，象床豹枕画廊东。一春空自闻啼鸟，半夜谁来问守宫。眉学远山低晚翠，心随流水寄题红。十旬不到门前去，零落棠梨野草中。
无题·其三
作者：刘昌
朝代：明

玉鼎清香试水沉，湘帘如雾碧窗深。闲中次第占花信，梦里分明见藁砧。临镜慵妆蝉钿翠，倚阑失堕凤钗金。东风一夜芭蕉绿，亦似含愁卷半心。
无题·其二
作者：刘昌
朝代：明

杜鹃残梦五更余，人在长安远索居。贝锦有言谗巷伯，黄金无计买相如。月明沧海添珠泪，云冷关河滞雁书。睡起闲将宫烛剪，蝉纱光映碧窗虚。
无题·其五
作者：刘昌
朝代：明

闲门疏雨立清寒，罗帕无人借字看。草色天涯迷处所，花阴日午上阑干。春情不射屏中雀，秋影孤停镜里鸾。碧海茫茫空复夜，西风吹破烂银盘。
无题·其四
作者：刘昌
朝代：明

辞汉仙人去不存，偶因消渴望金盆。晚风邻笛吹花落，秋雨门铺上藓痕。曾见鸣銮迎帝子，岂知灵鹊误天孙。沉香亭北春如海，招得三生石上魂。
春眺
作者：刘昌
朝代：明
体裁：古风

端居秉高志，道与黄绮谋。耿耿千岁怀，安能一朝酬。青阳肇嘉节，羲驭逝不留。树木发华滋，绿叶扬芳柔。上有鸣春鸟，嘤嘤求匹俦。踟蹰不能寐，揽衣起行游。况复有良朋，分若金石投。携手出西郭，眷言山水幽。祓除激清波，眺远陟高丘。西北临广路，巍巍列飞楼。谁人为燕会，交亲结绸缪。光景忽西驰，娱乐殊未休。岂不念合并，欲迈路阻修。顾望勿复道，回身驾轻舟。折彼蕙兰花，聊以忘我忧。
春鸟图歌
作者：刘昌
朝代：明

王生手持春鸟图，劝我试作春鸟歌。凤凰不来碧梧老，喧啾奈此春鸟何。黄鹂巧言紫燕舞，名花掩冉薰天和。一双飞起白练带，纷纷引类无空柯。画眉黄口弄奸丽，白头何事犹奔波。瑶池蟠桃实如斗，春光似比人间多。青鸾无信灵鹊远，惊波杳渺生银河。天孙欲渡未可得，岁月鼎鼎成蹉跎。何为一朝亦下集，争雄鼓态翻巢窠。不知帝履仁祝网，反说臣尉门张罗。呜呼我歌止于此，仙人黄鹤当来过。
春鸟图歌
作者：刘昌
朝代：明

王生手持春鸟图，劝我试作春鸟歌。
凤凰不来碧梧老，喧啾奈此春鸟何。
黄鹂巧言紫燕舞，名花掩冉薰天和。
一双飞起白练带，纷纷引类无空柯。
画眉黄口弄奸丽，白头何事犹奔波。
瑶池蟠桃实如斗，春光似比人间多。
青鸾无信灵鹊远，惊波杳渺生银河。
天孙欲渡未可得，岁月鼎鼎成蹉跎。
何为一朝亦下集，争雄鼓态翻巢窠。
不知帝履仁祝网，反说臣尉门张罗。
鸣呼我歌止于此，仙人黄鹤当来过。
谒孝陵
作者：刘昌
朝代：明

佳气葱葱山势尊，草香犹藉辇来痕。五更月照沧江树，万岁云开飨殿门。周后神灵依上帝，汉皇基业付诸孙。清平一曲今遭遇，惭愧春晖未报恩。
捉刀泉
作者：刘昌臣
朝代：明
体裁：七言律诗

欹空乱石欲吞舟，河洑山高水逆流。中有平泉寒似玉，长年青雨滑如油。金茎滴沥千寻露，大地澄清一镜收。应识捉刀人在此，英雄今不羡床头。
厓门怀古
作者：刘明世
朝代：明

百战乾坤去已休，夕阳残垒见荒丘。潮痕隐隐犹含恨，山色冥冥尚带愁。三字狱中亡宝鼎，半闲亭上覆金瓯。何堪极目思量处，枫叶芦花两岸秋。
九日怀归故居
作者：刘昭年
朝代：明
体裁：七言律诗

欲别东山老故丘，催年白发半盈头。他乡作赋悲王粲，异代抡材愧马周。明月双江无限兴，西风三径为谁秋。心期好与黄花约，细酌橙香酒似油。
同登凤凰台
作者：刘昭年
朝代：明
体裁：七言律诗

辇路清风净晓埃，曳裾同上凤凰台。天连帝阙双龙迥，山绕都城万雉开。吴舫乘潮随港入，淮云将雨过江来。百年重喜瞻仪彩，圣德光华遍九垓。
寿廖周廷
作者：刘昭年
朝代：明
体裁：七言律诗

四十年前老作家，通津桥外兴无涯。柳营曾佩将军印，星汉空浮使客槎。绿野耕閒黄犊健，碧潭钓寂白鱼嘉。如今喜得身无事，酒后题诗饭后茶。
归舟
作者：刘昭年
朝代：明
体裁：七言律诗

三吴春色动归舟，夜出宫城次石头。雁带楚书回朔漠，橹摇淮月下扬州。圣朝王气乾坤后，南国恩波日夜流。野性自安麋鹿伴，旅魂空绕凤凰楼。
彭介翁以诗见示次韵一首
作者：刘昭年
朝代：明
体裁：古风

俗事不可遏，满眼约牛毛。怡然心自如，拭以快剑刀。一介固所守，万死且不逃。嗤彼世间人，汨汨徒形劳。嗟嗟陋巷贤，此乐何其高。
怀王孔堂
作者：刘昭年
朝代：明
体裁：七言律诗

昔年先觉宦情阑，历历燕山眼里看。驴背雪花诗思逸，马头云阵剑光寒。高标巳老梧桐凤，壮志还栖枳棘鸾。别去萧然人不见，梦中犹自想衣冠。
思家
作者：刘昭年
朝代：明
体裁：七言律诗

春老山中瓮里醅，持螯空忆旧时杯。看云华表曾垂柳，踏雪罗浮几访梅。白昼了无尘俗累，清风惟有故人来。归心一掬浓如酒，拟棹扁舟得意回。
感春
作者：刘昭年
朝代：明
体裁：五言律诗

东风情太薄，起处不由人。诗酒无穷恨，乾坤几许春。青阳过眼易，白发上头新。欲学乘槎客，茫茫莫问津。
正月十六夜闻雷
作者：刘昭年
朝代：明
体裁：五言律诗

饮罢烧灯酒，初闻第一雷。震阳从地复，春令自天催。草木萌芽动，龙蛇蛰户开。喜沾新德泽，和气蔼然回。
江边口占
作者：刘昭年
朝代：明
体裁：七言绝句

滔滔流水几时休，欲借沧浪为洗愁。茆屋数家人不见，淡烟疏雨一渔舟。
蚕妇歌
作者：刘昭年
朝代：明
体裁：古风

朝采桑兮暮采桑，不愁露湿沾衣裳。只愁蚕多桑叶少，秾枝摘尽难盈筐。归来抚筐仍叹息，幸得三眠事将毕。晓妆不施头不梳，冒雨冲风几朝夕。今年且得蚕倍熟，自是贫家常不足。缲车捲雨声暂停，白雪纷纷上机轴。粗将织紬细织罗，净者作绢供徵科。织得紬成无绢里，小姑咄咄诉阿婆。阿婆重女如金宝，妾身寸丝那敢道。但愿家和邻不欺，百岁团圞永相保。夫儿语妾莫忧煎，春风尚可期明年。
赠人远游
作者：刘昭年
朝代：明
体裁：古风

饮水莫饮山中泉，种田莫种山头田。山头之田多荒芜，山中之泉愁易枯。知君平生江湖散，意气直欲凌云汉。江海茫茫万里间，取之不竭用不殚。夜雨连畴禾黍繁，春风荡海波涛翻。山中之水能几何，先生有口如悬河。安能嗜此一勺之馀波，即今飘然出山去，买舟巳在江之沱。上堂别尊亲，满酌金叵罗。萱花未老荆树茂，酒光入面朱颜酡。出门一笑天地阔，蓉山回首空嵯峨。龙鱼跃渊须变化，独鹤岂在群鸡亚。丈夫有志轻别离，泪痕莫湿香罗帕。君不见袖中三尺剑光寒，王侯眼高定增价。
赠张伯庸起复赴京
作者：刘昭年
朝代：明
体裁：七言律诗

几年归隐老东陵，今又承恩谒帝京。夜雨西窗情话冷，朝云南浦别怀并。邵平秋后瓜犹种，贾谊时来策易成。此去长安仍走马，枫林楚水莫关情。
閒居偶成
作者：刘昭年
朝代：明
体裁：七言律诗

明月清风老此山，山中岁月任循环。抱琴有意客不到，出岫无心云自閒。鼓浪渊鱼休踊跃，知时林鸟任间关。寥寥情思浑无赖，独立溪南碧水湾。
题昭君出塞图
作者：刘昭年
朝代：明
体裁：七言绝句

马蹄踏踏暗龙沙，马上怀恩忆汉家。自是玉颜多薄命，空将哀怨寄琵琶。
黎原良为事再起赋诗以赠
作者：刘昭年
朝代：明
体裁：古风

天道岂不常，人情固无定。如何翻覆间，阳光有时溷。好风忽东来，长空静如镜。显晦理自然，达人贵知命。
浚绿珠井
作者：刘晓
朝代：明
体裁：古风

双角山下香生玉，彩云碧月佳人渡。清凉一顾软春风，苏合郁金珍珠步。珍珠楼上艳欲仙，人在合欢深处眠。一声击碎珊瑚树，绿散轻烟珠走渊。可怜金谷春正好，两两鸳鸯抱芳草。紫蝶花飞锦帐收，翠屏银烛风射倒。堕楼人去骨犹香，玉案情缘债未偿。不见珍珠还合浦，菱花何处问乐昌。剩有颜色生井水，不作后来马嵬比。三斛珍珠能买生，十斛珍珠难买死。水影摇绿井飞花，古渡烟横空暮鸦。从教白日埋红玉，一片肝肠倾狭邪。犹擅风流正赫奕，谁能慷慨便一掷。芳声今在辘轳中，侠骨香魂应化石。泪馀巾上粉馀尘，露冷宝奁不复春。与君共邀千古月，来照井中楼下人。
浚绿珠井
作者：刘晓
朝代：明
体裁：古风

双角山下香生玉，彩云碧月佳人渡。清凉一顾软春风，苏合郁金珍珠步。珍珠楼上艳欲仙，人在合欢深处眠。一声击碎珊瑚树，绿散轻烟珠走渊。可怜金谷春正好，两两鸳鸯抱芳草。紫蝶花飞锦帐收，翠屏银烛风射倒。堕楼人去骨犹香，玉案情缘债未偿。不见珍珠还合浦，菱花何处问乐昌。剩有颜色生井水，不作后来马嵬比。三斛珍珠能买生，十斛珍珠难买死。水影摇绿井飞花，古渡烟横空暮鸦。从教白日埋红玉，一片肝肠倾狭邪。独擅风流正赫奕，谁能慷慨便一掷。芳声今在辘轳中，侠骨香魂应化石。泪馀巾上粉馀尘，露冷宝奁不复春。与君共邀千古月，来照井中楼下人。
春日鹤楼宴集
作者：刘景宇
朝代：明
体裁：古风

偶得青阳暇，招寻黄鹤楼。封疆交翼轸，沿革溯殷周。夏汭归秦郡，沙羡入汉畴。吴名因武治，梁隶实新洲。形胜乾坤俊，华夷水陆由。江山自宇宙，花鸟序春秋。披闼崇卑旷，凭栏远近遒。感时惊壮志，雄览纳吟眸。长忆千途绪，渊思万载悠。沱潜重雾合，汉沔细岚裒。浦隔潇湘竹，帆通岛屿榴。洞庭迤汇派，梦泽瞰潴陬。华岳芙蓉削，衡峰柱杖尤。匡庐纫叠嶂，嶓冢接层丘21。鹄岭枫柽亘22，鸡冈杞杜稠23。一清环动静24，品汇杂刚柔25。鹭逐冲矶濑26，凫窥带苇沤27。回飙翻语燕28，苦暵听鸤鸠29。鱼跃沧波沚30，鹒啼细柳洲31。鹘鹙追鴳鶒32，魍魉避螭虬33。朱紫连村茁34，苍黄夹岸抽35。疏筠深道院36，丛桂翳传邮37。桃李闾阎圃38，槐枌巷陌沟39。闉阇轩骑辏40，壕堑荇芜流41。云锁禅僧阁，风闻剧稚篍42。井烟昕夕爨43，川霁罟丛游44。傍水降龙寺，依崖驾雀舟45。城中悬磬户46，郭外跳梁鍭47。白首干戈戍48，朱衣锦绣裘49。街衢临惑彗50，壶室隐螟蟊51。巨匠挥斤斧52，神医用勃溲53。尚能完结构54，还可却瘿瘤55。都督赢余屑56，将军坦率裘57。元祯昭懋绩58，崔郾建徽猷59。兵旅谙公绰60，经纶见武侯61。琮璜含赵璞62，騕袅服燕辀63。铦颖辞囊橐64，羁翎脱绁鞲65。三年栖树鸟66，千里纵溟鳅67。駊騀昂霄兴68，砰訇动众讴69。征祥伏鸑鷟70，朝莫陋蜉蝣71。委曲随寒燠72，光华定斗牛。高明循渐达73，卑暗岂甘休。世好轻刍狗74，凡趋视棘猴75。相逢怜鲍叔76，谈笑对离娄77。仍有希文乐78，应无子美愁79。藉闲尘篆冗80，聊及令辰游81。半日登高会，平生宿愿酬。绛霄喧鼓吹82，粉堞蔽旌游83。林樾围厨幕84，轩台析从驺85。襄鳊供馔品86，楚笋出庖羞87。俎豆殊方致88，鼒铛内法修89。氍毹文几坐90，叆叇博炉浮91。璖碗金芽沸92，磁罂玉液篘93。雅声听管籥94，俗韵厌箜篌95。覆射幽明数96，壶将胜负筹97。形骸姿放浪98，仪度卒淹留99。崔李词篇丽，苏张议论搜100。残碑抆醉眼101，细读漫搔头。梓谷杯觞侈102，兰亭禊事幽103。畅怀同鉴赏，思古共夷犹104。莫谓归时晚，余晖在箔钩105。
赠樊侍御戍雷阳道过阳江
作者：刘景廉
朝代：明

抱诏辞京国，携家望戍城。逆鳞批讵讳，立马戒犹鸣。疏草千秋意，烟霜万里征。行行过泽畔，不愧楚臣名。放逐谁为侣，青山日在门。云霞聊寄兴，桃李自无言。恋阙孤臣思，投荒圣主恩。赐环应有日，尊酒意犹存。
赠樊侍御戍雷阳道过阳江·其一
作者：刘景廉
朝代：明

抱诏辞京国，携家望戍城。逆鳞批讵讳，立马戒犹鸣。疏草千秋意，烟霜万里征。行行过泽畔，不愧楚臣名。
赠樊侍御戍雷阳道过阳江·其二
作者：刘景廉
朝代：明

放逐谁为侣，青山日在门。云霞聊寄兴，桃李自无言。恋阙孤臣思，投荒圣主恩。赐环应有日，尊酒意犹存。
桃林
作者：刘景耀
朝代：明
体裁：七言律诗

野水年年去不还，荒林面面出高山。小舟晚泊鸳鸯渚，画角秋生虎豹关。出塞将军谁侠骨，中原赤子正愁颜。悲笳遥对啼猿急，暮日争如归鸟闲。
界岭
作者：刘景耀
朝代：明
体裁：五言律诗

界岭连云际，阳河入海流。山川边地近，风雨汉宫秋。处处严烽火，朝朝逐马牛。谁怜汉飞将，白首不封侯。
秦八冲总镇邀饮界岭正关楼得才字
作者：刘景耀
朝代：明
体裁：七言律诗

城头碣石郁崔嵬，倚槛春风塞外来。三转河山时对酒，九边烽火共登台。秦皇岛上仙云散，姜女祠边新月回。莫道书生无侠骨，毛锥元负佩刀才。
箕山避暑
作者：刘景耀
朝代：明
体裁：七言律诗

闲来闲去此山头，洗耳孤标真自由。洪水不惊高士卧，清风却为野人留。藤萝满径疑无夏，泉石当轩蚤有秋。数著残棋敲日晚，葛衣晒罢未曾收。
黄鹤楼漫兴
作者：刘景韶
朝代：明
体裁：七言律诗

城上飞楼压武昌，仙人黄鹤两茫茫。洲横芳草迷鹦鹉，山捲晴烟出凤凰。玉笛一声湘月冷，江流千古楚天长。凭阑不尽登临兴，五色云边是帝乡。
乙酉中秋夜农家对月作·其一
作者：刘曙
朝代：明
体裁：七言绝句

橘柚垂垂绿未霜，屋头徙倚漏清光。广寒照我愁如海，一片空庭万里长。
乙酉中秋夜农家对月作·其二
作者：刘曙
朝代：明
体裁：七言绝句

眉痕惨淡对疏星，碧海鲛宫想泪零。坐到夜阑惆怅尽，不堪重忆可中亭。
包山夜坐示门人许子工虞
作者：刘曙
朝代：明
体裁：古风

悲风夜不息，微妙生虚空。心迹双阒然，端倪在其中。理岂群动违，性与孤明通。庭光付流月，林籁归疏桐。馀香一丝温，缭绕游无穷。捷疾追所晤，起灭何匆匆。酌水知湖波，举似将毋同。
咏莲房
作者：刘曙
朝代：明
体裁：五言绝句

出水芙蕖色，娟娟不异花。疗饥还疗热，菱芡未须誇。
喜雨
作者：刘曙
朝代：明
体裁：古风

柳阴未暗江南绿，万壑千林雨光足。堤上桃花点水平，岩头雪乳飞泉曲。渺渺烟蓑何处归，游鳞瀺灂绕鱼矶。不然閒杀任公子，空羡如船赤鲤肥。亦有耽幽闭户客，博山旧翠添新碧。夜听空阶环佩声，朝嫌短绠瓶罂窄。郊外泥香楼外丝，踏青休恨湿胭脂。紫骝芳草吴绫袜，三月春风醉未迟。
新正十六日过郭君昌园亭探梅留题
作者：刘曙
朝代：明
体裁：七言律诗

疏泉列树绕春堤，万白参差一望齐。果下马行欺鹤氅，池边人醉拥香泥。午风寂寂光先乱，春雾冥冥思欲迷。闻说鸱夷曾借宿，莺花错认苧萝西。
水乡词
作者：刘曙
朝代：明
体裁：七言绝句

西湖风月好徜徉，门钥催人不尽觞。此夜阖闾城隔断，藕堤穿遍过菱塘。
湖梢晓汎
作者：刘曙
朝代：明
体裁：七言律诗

湖气初开澹澹中，挂帆回首认垂虹。盘餐饱领诸山色，梦醒平分昨夜风。细浪未经鱼罟乱，轻霜微辨橘林红。无端浩荡生悲慨，独往情难与众同。
烹悟泉因怀王克仲
作者：刘曙
朝代：明
体裁：五言律诗

相依谋已定，相望意仍违。清梦劳明月，孤吟绕翠微。分泉甘苦共，脱帽往来稀。渐欲寻山径，秋风一款扉。
舟直道中阻风作
作者：刘曙
朝代：明
体裁：五言律诗

惨憺孤舟客，喧豗两夕风。残书愁烛短，浅漏怯樽空。土语依稀在，乡心咫尺通。耐他花信变，二十四番中。
计偕舟次济上立秋和维扬汪子支庵韵
作者：刘曙
朝代：明
体裁：五言律诗

旅梦安孤枕，惊秋一叶知。舫轻风讯到，沙白水痕移。野店馀烽火，残碑卧色丝。似闻宫徵换，赓唱总含悲。
赠粤东黎子美周
作者：刘曙
朝代：明
体裁：古风

翡翠生炎州，光彩何陆离。珊瑚湛海南，灼烁生奇枝。黎子美无度，冰雪为标姿。罔象寄心想，尔雅摛文辞。清芬齿牙间，披襟散凉飔。骤合意倾倒，乍离中踟蹰。罗浮七十二，峰峰助支颐。愿乘云霞色，往映双峨眉。
次韵·其一
作者：刘本原
朝代：明

一春不到阖闾城，花事阑珊却此行。万佛阁深留塔影，小吴轩静度莺声。松林月暗山精泣，石磴人稀磷火明。野衲那知兴废事，只将经卷了生平。
麟溪小隐
作者：刘杰
朝代：明
体裁：七言律诗

麟溪渺渺接沧洲，傍水人家事事幽。春雨桑麻林谷晚，西风禾黍野田秋。红尘路远无车马，白石矶閒有钓舟。不用鹿门寻旧隐，自将踪迹寄沙鸥。
幽居见雪呈学士董中峰座主
作者：刘栋
朝代：明
体裁：古风

幽斋空锁类禅关，眷恋学士迥碧山。仰观宿云酿成雪，倏忽纵横远近间。随风须鬓惊素缕，窥牖落镜销朱颜。茶铛净洗燃火急，酒价减涩当垆閒。粗豪兴发卒难遏，浩歌席地藉草菅。兔园持简未成召，陶谷滋味先援攀。旋看篱落莓苔后，欲起遮护荒芜删。衰柳向来弄玉箸，饥乌飞坠抛银环。意者淩寒有仙骨，掩卧不觉月重弯。顾我山阴汎棹客，驽马不惯泥涂悭。明发太阳融释尽，扣衣函丈订愚顽。
题云门六寺扇景
作者：刘栋
朝代：明
体裁：五言绝句

霜林护碧波，细雨湿寒蓑。一曲耶溪棹，云深寺转多。
游海珠寺
作者：刘格
朝代：明

赤水玄珠在，乾坤此蚌胎。五羊馀王气，万蜃息氛埃。檀海真源在，慈云佛殿开。白鸥看不厌，争拂钓船来。
次郑司训写怀韵
作者：刘梦赐
朝代：明

幽怀种种向谁论，发作狂歌白日昏。莫上庾公楼上望，天涯烟树易消魂。
游浮邱呈赵太史
作者：刘模
朝代：明

长夏莺啼社树阴，旧游人远碧苔深。丹邱未了探玄兴，翰碣长存访旧心。天阔塞鸿嗟少过，月明坡梦或追寻。有怀无奈江烟暝，目极沧茫不断吟。仙迹多年世已忘，增修赢得共徜徉。推窗复睹烟光紫，倚槛遥瞻岳色苍。瀫水霏微连宝婺，蓬壶隐见近扶桑。乾坤胜绝开吟社，灵杰相依岁月长。
游浮邱呈赵太史·其一
作者：刘模
朝代：明

长夏莺啼社树阴，旧游人远碧苔深。丹邱未了探玄兴，翰碣长存访旧心。天阔塞鸿嗟少过，月明坡梦或追寻。有怀无奈江烟暝，目极沧茫不断吟。
游浮邱呈赵太史·其二
作者：刘模
朝代：明

仙迹多年世已忘，增修赢得共徜徉。推窗复睹烟光紫，倚槛遥瞻岳色苍。瀫水霏微连宝婺，蓬壶隐见近扶桑。乾坤胜绝开吟社，灵杰相依岁月长。
孝养篇
作者：刘正亨
朝代：明
体裁：古风

吾闻敬斋陈子和，孩提失怙孤苦多。赖有贞慈丘母在，左提右挈将奈何。艰苦备尝说不尽，母子零丁谁与讯。乃今子长功已成，慈乌反哺敦孝顺。朝夕承颜不敢违，尽物尽志乐庭闱。定省温凊礼益至，寸草思报三春辉。短檠夜夜燃藜火，呫哔呻吟功益苦。蜚声黉序亲心欢，立身扬名心始妥。几番膝下舞斑斓，北堂萱母为怡颜。祷神频入金炉篆，祝亲寿考如南山。陈子之孝有如此，庶几不负贞慈妣。姜鲤孟笋美岂专，孝养行看载青史。
秀顶奇云
作者：刘毅
朝代：明

金山螺髻碍云飞，云护山尖分外奇。五色稀微迎晓日，半天浓淡送残晖。银笺忽织红霞绮，苍狗俄成白练衣。物色共看看不了，忽然龙去雨淋漓。
三友图
作者：刘永之
朝代：明
体裁：七言绝句

冰髯玉节间苔枝，瘦影参差落墨池。最忆山阴残雪里，西窗相对鬓如丝。
与何重容
作者：刘永之
朝代：明
体裁：七言绝句

百尺长松不记年，石床敧帽午阴圆。何郎茅屋相怜住，为煮新茶汲涧泉。
为何彦脩题县厓古木图
作者：刘永之
朝代：明
体裁：七言绝句

古木苍苍带女萝，峰阴斜蘸石潭波。十年不到屏风叠，夜雨茅檐幽梦多。
为彭子弘题渔钓图
作者：刘永之
朝代：明
体裁：七言绝句

彭郎矶畔小茅堂，露满秋林木叶黄。石渚水生鱼欲上，一江风雨夜鸣榔。
为潘仲晕题定使君所赠马郎中画鹤
作者：刘永之
朝代：明
体裁：古风

郎中画鹤称第一，江海十年多见之。兰皋明月照独舞，雪影参差风倒吹。沧江玄圃三山上，琪树金芝日应长。万里怀归惜羽毛，中宵怨别流孤响。通泉素壁久漂零，忽见新图百感并。华亭旧叹伤心切，赤壁扁舟入梦惊。绿锦池边饲秋雨，骠骑多情每同赋。相思欲报故人知，为传一札东飞去。
为高安何思恭题方壶所画山水
作者：刘永之
朝代：明
体裁：七言律诗

古象山中白昼閒，紫烟楼观凤笙寒。试分玉井三秋露，戏写方壶九叠山。老树模糊常带雨，茅茨潇洒镇临湍。知君隐处浑如此，持向荷峰锦水看。
云卧山房为了上人赋
作者：刘永之
朝代：明
体裁：七言律诗

空山云卧杳难寻，惟许人间礼磬音。龙起钵中生片影，鹤归仙顶结轻阴。化为法雨沾衣湿，散作天花绕座深。去住了然无定著，祇应猛虎识禅心。
仙溪书院为何能举赋
作者：刘永之
朝代：明
体裁：七言律诗

江海归来两鬓霜，仙源深处结茅堂。参差树映春山远，窈窕桥通碧涧长。金匮藏书遗鸟迹，石田种玉起虹光。只愁来往迷花屿，预拟藤阴问钓航。
写墨竹一枝
作者：刘永之
朝代：明
体裁：七言绝句

为君粘笔写筼筜，数尺新捎绿粉香。持向西窗听夜雨，高情浑似对潇湘。
写墨竹二枝并题与章子愚
作者：刘永之
朝代：明
体裁：五言绝句

落日洞庭西，曾闻唱《竹枝》。十年江海别，风雨谩相思。
刘宗海为余作清江春雨碧嶂秋岚二图赋此赠之
作者：刘永之
朝代：明
体裁：古风

刘君早年善山水，得意往往图樵渔。西昌城西一相见，忽然赠我双画图。图中似是清江曲，春雨苍茫汀树绿。烟中髣髴辨飞帆，水际依微见茅屋。渔郎系船江石上，一夜矶头水新长。孤村日暮烟火微，渡口归人暝犹往。碧嶂层峦翠转奇，岚光秀色含朝晖。风林落叶洒青壁，云壑流泉生翠微。我昔结庐此山里，每爱秋岚净如洗。经年奔走厌风尘，偶看新图心独喜。凭君添我小纶巾，明当归扫山中云。他日君来一相访，松根为子开柴门。
到郡不入城寄彭声之雪印大虚
作者：刘永之
朝代：明
体裁：七言律诗

凤洲秋水日渐渐，江水浑如博士衫。草屋结来人假宿，檄文书就手亲缄。裁诗久爱中丞丽，制酒难禁吏部馋。相见立谈还即别，寸心摇曳似风縿。
北涧夏日二首
作者：刘永之
朝代：明

酒倾兰勺石泉香，水剪荷盘露气凉。谁料十年江海兴，闭门疏雨对横塘。白纻衣裳碧玉冠，绿波池上独盘桓。水禽飞下凉飔起，閒看冰荷侧露盘。
北涧夏日二首·其一
作者：刘永之
朝代：明
体裁：七言绝句

酒倾兰勺石泉香，水剪荷盘露气凉。谁料十年江海兴，闭门疏雨对横塘。
北涧夏日二首·其二
作者：刘永之
朝代：明
体裁：七言绝句

白纻衣裳碧玉冠，绿波池上独盘桓。水禽飞下凉飔起，閒看冰荷侧露盘。
北涧春日
作者：刘永之
朝代：明
体裁：七言律诗

喔喔野鸡鸣远林，瑶琴挥罢思愔愔。寒陵山色难生态，春入溪云易合阴。畬陇夜烧谙土俗，州城昼掩识边心。芳皋杜若相将绿，偏觉骚人幽怨深。
北涧春日二首·其一
作者：刘永之
朝代：明
体裁：七言律诗

青松绕舍间幽篁，白板扉高薜荔墙。窗晓禽声答人语，山春兰气杂梅香。家留渝曲幽居僻，草满临城旧业荒。坐忆交亲半沦没，不因鸣笛自沾裳。
同傅商翁何彦正舟中有怀辛好礼韵
作者：刘永之
朝代：明

浮云无定姿，青阳易消索。渡口人独归，雨中花尽落。风急贾船稀，春寒客衣薄。所念同心友，天涯尚漂泊。沙际水痕交，细草蒙茸长。春江下连雁，夜雨同孤舫。佳期违宿诺，欢笑怀前赏。馀烬落寒灯，卧闻渔版响。
同傅商翁何彦正舟中有怀辛好礼韵·其一
作者：刘永之
朝代：明
体裁：古风

浮云无定姿，青阳易消索。渡口人独归，雨中花尽落。风急贾船稀，春寒客衣薄。所念同心友，天涯尚漂泊。
同傅商翁何彦正舟中有怀辛好礼韵·其二
作者：刘永之
朝代：明
体裁：古风

沙际水痕交，细草蒙茸长。春江下连雁，夜雨同孤舫。佳期违宿诺，欢笑怀前赏。馀烬落寒灯，卧闻渔版响。
同刘伯高分韵得羽字
作者：刘永之
朝代：明
体裁：五言律诗

僧居谢烦燠，萧条对疏雨。碧甃跃金鳞，石梁散文羽。水气暗浮窗，林烟细萦树。忽忆掉觥船，牵荷弄秋渚。
同声之宿蕙櫋斋临别赋简
作者：刘永之
朝代：明
体裁：七言律诗

故人共宿幽斋小，扁竹花开映紫蒲。采阁冥传浮水箭，金城朝建相风乌。朱丝镂管书苔纸，银簟秋衾梦橘湖。明日棹船金水去，烦君临别赠文无。
听琴图为周易题
作者：刘永之
朝代：明
体裁：七言绝句

韦带筠冠白氎衣，龙唇鹤足轸文犀。试看十指风泉绕，曲里时闻乌夜啼。
吹箫图为刘海阳赋吹箫图为刘海阳赋
作者：刘永之
朝代：明
体裁：七言绝句

曾引双飞綵凤来，紫琼镂管上箫台。于今无复人间梦，一曲閒吹坐碧苔。
周所立江村草堂
作者：刘永之
朝代：明
体裁：七言律诗

将军旧日曾分禄，为结茅堂草覆檐。过桥柳暗乌争树，当户花开燕入帘。醉书江石兼云冷，晚饭山苗带露甜。之子多才空白首，独将词赋拟江淹。
和何平子韵三首
作者：刘永之
朝代：明

碧池万柄青荷叶，相映茅斋水雾深。满酌君家琥珀酒，时时扶醉过花阴。雪竹霜筠负所期，寒云飞雁影离离。悬知磐石苍苔上，犹有山阴道士诗。萧萧官柳著霜稀，水鸟沙禽弄夕晖。明日钟陵相祖别，金盘斫脍鲤鱼肥。
和何平子韵三首·其一
作者：刘永之
朝代：明
体裁：七言绝句

碧池万柄青荷叶，相映茅斋水雾深。满酌君家琥珀酒，时时扶醉过花阴。
和何平子韵三首·其三
作者：刘永之
朝代：明
体裁：七言绝句

萧萧官柳著霜稀，水鸟沙禽弄夕晖。明日钟陵相祖别，金盘斫脍鲤鱼肥。
和何平子韵三首·其二
作者：刘永之
朝代：明
体裁：七言绝句

雪竹霜筠负所期，寒云飞雁影离离。悬知磐石苍苔上，犹有山阴道士诗。
和友人过象牙潭韵
作者：刘永之
朝代：明
体裁：七言律诗

一曲寒山照水清，哀鸿惊鹊乱江声。浪翻白雪千寻险，天接浮云万里平。前辈总随烟雾尽，虚名真似羽毛轻。高怀欲弃人间事，同向天台访赤城。
和宋学渊韵
作者：刘永之
朝代：明
体裁：古风

蹇劣非世器，固应知者稀。遗纷憩灵馆，聊以慰所怀。芳声契夙仰，良觏副幽期。逍遥对疏雨，山瓢时共持。兰言发孤唱，酬章愧典彝。促席情未慊，结轸念当离。心知非远别，终系故人思。
和席焕章韵
作者：刘永之
朝代：明
体裁：古风

西窗山茶初作华，屋角枯杨啼早鸦。景物苍茫岁年暮，自笑经年犹别家。玉梁之山峡江上，金洞琼峰郁相向。却忆幽人住涧阴，寄我山中采薇唱。昔者登临访紫烟，石幢题字不知年。松杉老大堪围带，桥水新生胜榜船。仙人瘗剑青山麓，扪萝下窥翳修竹。服食争求五色芝，咽泉谁试千秋菊。于今局促少清閒，梦著只在仙厓间。世事撩人心懆懆，诵君新诗为解颜。相亲未厌相疏久，鸟鸣嘤嘤思我友。旷怀宁讶山阳鍜，任达长耽步兵酒。独愁无力济时纷，壮志销沈老一村。自昔艰难仗豪杰，令人长忆李长原。
和曾郁文韵
作者：刘永之
朝代：明
体裁：七言绝句

□戍鸣笳起画楼，满天凉月恨悠悠。离人一夜思亲梦，度尽巴江楚水秋。
和杨伯谦韵
作者：刘永之
朝代：明
体裁：五言律诗

酌酒长松下，垂萝拂酒杯。异禽窥药鼎，乳鹿卧书台。涧水穿林去，山云带雨回。相期同结屋，不厌野人来。
和杨允恭金明桥晚眺韵
作者：刘永之
朝代：明
体裁：七言律诗

杨烱多才爱碧流，金明桥上对汀洲。日沈水屋蒹葭晚，凉入山衣薜荔秋。草色浅深行处合，岚光明灭望中浮。鱼凫零乱扁舟集，浑似东湖钓石头。
和胡参谋书怀韵简彭书记
作者：刘永之
朝代：明
体裁：五言律诗

青年杜书记，白发汉郎官。晓佩联清响，春衫奈薄寒。词赋哀时切，诗书易俗难。颇闻边报早，聊足慰辛酸。
和贰守漫兴
作者：刘永之
朝代：明
体裁：七言绝句

鄱阳春水渺连空，烟屿飞花远近红。石渚买鱼新斫脍，一时风致似吴中。
咏荷叶
作者：刘永之
朝代：明
体裁：五言律诗

圆缄初出水，规盖已迎风。色迷青鸟度，荫密戏鱼通。裁衣偏觉爽，酌酒乍如空。向晓珠摇荡，时泻玉盘中。
四时词
作者：刘永之
朝代：明

兰风吹暖度书帏，桃雨烘晴映玉池。鬼谷树深衣湿翠，一帘花影碎琉璃。翠竹庭深枕簟凉，疏帘风度芰荷香。觉来摛藻心如水，茧纸新题急就章。
四时词
作者：刘永之
朝代：明
体裁：七言绝句

学士峰头雁正过，将军峡口柳无多。云屏露冷衣裳薄，欲棹觥船采芰荷。
四时词·其一
作者：刘永之
朝代：明
体裁：七言绝句

兰风吹暖度书帏，桃雨烘晴映玉池。鬼谷树深衣湿翠，一帘花影碎琉璃。
四时词·其二
作者：刘永之
朝代：明
体裁：七言绝句

翠竹庭深枕簟凉，疏帘风度芰荷香。觉来摛藻心如水，茧纸新题急就章。
墨竹
作者：刘永之
朝代：明

白石苍苔嶰谷秋，疏篁古木共清幽。折钗书法今谁继，惆怅令人忆蓟丘。春至黄陵江水生，明珰翠佩不胜情。微风淅淅闻鸾吹，疏雨潇潇湿雉旌。
墨竹
作者：刘永之
朝代：明
体裁：七言绝句

石荷长梢双凤尾，雷惊空谷九龙章。高秋坠露浓如乳，泻入金盘胜玉浆。
墨竹·其一
作者：刘永之
朝代：明
体裁：七言绝句

白石苍苔嶰谷秋，疏篁古木共清幽。折钗书法今谁继，惆怅令人忆蓟丘。
墨竹·其二
作者：刘永之
朝代：明
体裁：七言绝句

春至黄陵江水生，明珰翠佩不胜情。微风淅淅闻鸾吹，疏雨潇潇湿雉旌。
夜宴凝清轩
作者：刘永之
朝代：明
体裁：七言绝句

夜久灯花落酒缸，綵笺题句更催觞。今宵独卧西窗月，惟有梅花入梦香。
夜宴定侯宅醉中口号
作者：刘永之
朝代：明
体裁：七言绝句

刻羽堂中画烛明，将军夜醉水西营。青楼小妇新承宠，弹得《凉州》第一声。
子昂竹石
作者：刘永之
朝代：明
体裁：五言绝句

古研麝煤香，书传雨漏墙。高斋对松雪，随意写潇湘。
宿西峰怀旧
作者：刘永之
朝代：明
体裁：七言绝句

得失浮云聚散间，陆机先识愧张翰。无端一派西安水，故作愁声入梦寒。
寄彭声之
作者：刘永之
朝代：明
体裁：五言绝句

新莲已屡摘，君子意何如？忆在湖西舍，花间独钓鱼。
寄彭声之
作者：刘永之
朝代：明
体裁：七言绝句

素纨便面小行书，最爱风流半醉馀。芙蓉杨柳娟娟月，何处相逢解玉鱼。
寄梁孟敬
作者：刘永之
朝代：明
体裁：七言律诗

菰山之阳隐者宅，日午隔溪闻读书。时有门生陈八簋，再从家仆致双鱼。石门雨过筼筜湿，荜户秋深薜荔疏。已约暮春携稚子，咏归沂上曳轻裾。
寄洁斋主人
作者：刘永之
朝代：明
体裁：七言绝句

高斋寂寞谁堪侣，陶器单衾与素琴。惟有空潭夜深月，一泓寒景照人心。
寄淦川友人
作者：刘永之
朝代：明
体裁：七言律诗

废郭浮烟合绿芜，茅茨星散县楼孤。江连戈舫鸣春鹳，树对寒灯起夜乌。古研自磨铜雀瓦，坐毡还叠罽宾毹。市南美酒梨花白，最忆青丝系玉壶。
寄西峰李纬之
作者：刘永之
朝代：明
体裁：七言律诗

汉家仙吏驾云螭，遗迹空存碧藓滋。井底龙飞山客见，峰头鹿过野人知。芝田旧长千年药，石室新题五字诗。寄语山中李道士，好将苦学慰深期。
寄西峰道士七首
作者：刘永之
朝代：明

栖碧山人两袂轻，玉蜍盛得露华清。新诗不记人间事，尽写瑶台阆苑情。古墨轻磨紫麝脐，白云窗下小书帷。何时为写梅君传，换得鹅群映锦池。百尺飞楼接太清，万年枝上月华明。鹿车入谷无人见，应是仙人卫叔卿。小凤双吹紫玉簧，雪毛丹顶唱云章。碧桃开遍灵芝长，万壑千峰露气凉。夜礼珠衡佩玉锵，庆云低绕郁金章。空中鹤语神君至，睡鸭频添百和香。瑶擅丹柰景阑干，不比人间荔子丹。明月娟娟清露湿，碧苞珠实满金盘。石室虚明隔紫烟，灵文中閟白瑶镌。丹书隐字谁能识，岁月应题建武年。
寄西峰道士七首·其一
作者：刘永之
朝代：明
体裁：七言绝句

栖碧山人两袂轻，玉蜍盛得露华清。新诗不记人间事，尽写瑶台阆苑情。
寄西峰道士七首·其七
作者：刘永之
朝代：明
体裁：七言绝句

石室虚明隔紫烟，灵文中閟白瑶镌。丹书隐字谁能识，岁月应题建武年。
寄西峰道士七首·其三
作者：刘永之
朝代：明
体裁：七言绝句

百尺飞楼接太清，万年枝上月华明。鹿车入谷无人见，应是仙人卫叔卿。
寄西峰道士七首·其二
作者：刘永之
朝代：明
体裁：七言绝句

古墨轻磨紫麝脐，白云窗下小书帷。何时为写梅君传，换得鹅群映锦池。
寄西峰道士七首·其五
作者：刘永之
朝代：明
体裁：七言绝句

夜礼珠衡佩玉锵，庆云低绕郁金章。空中鹤语神君至，睡鸭频添百和香。
寄西峰道士七首·其六
作者：刘永之
朝代：明
体裁：七言绝句

瑶擅丹柰景阑干，不比人间荔子丹。明月娟娟清露湿，碧苞珠实满金盘。
寄西峰道士七首·其四
作者：刘永之
朝代：明
体裁：七言绝句

小凤双吹紫玉簧，雪毛丹顶唱云章。碧桃开遍灵芝长，万壑千峰露气凉。
寓潇洲田庄
作者：刘永之
朝代：明
体裁：古风

暄风变时节，春衣犹未换。城郭日驱驰，郊坰偶游观。新芜望中绿，飞花坐来满。浊酒聊自倾，醉即眠山馆。
山亭宴坐怀西峰诸友
作者：刘永之
朝代：明
体裁：古风

荒溪无来轨，山亭迥且深。清风左右至，夏木霭繁阴。飞飞双珍禽，喈喈流好音。怀君青霞佩，历乱朱弦琴。惟应西峰月，可以喻同心。
山居图
作者：刘永之
朝代：明
体裁：七言律诗

世传隐处祗空闻，草断行踪路不分。鬼谷树深衣湿翠，凤林芝暖石生云。寒泉叠响清琴调，白雪飞花逐剑文。已约八公携手去，青岑从此谢嚣氛。
山涧读易轩
作者：刘永之
朝代：明
体裁：五言律诗

环环碧涧连，靡靡苍山属。初日照林端，春禽鸣布谷。松深有去云，苔静无来躅。独把一编书，时向窗间读。
庚戍正月仆有金陵之行而商翁将归高安同舟至湄湘留数日不能相违夜宿王氏甥西斋吹箫酌酒为别夫倾盖相逢犹有分携之感况平生故人耶书此以见眷恋之情耳
作者：刘永之
朝代：明
体裁：七言绝句

鸾箫缓引酒重倾，夜久灯花陊玉罂。君向云山我朝市，江城风雨倍伤情。
感遇二首
作者：刘永之
朝代：明

腐鼠嚇鹓雏，鱼目欺明珠。由来青云士，高视笑泥途。广途驰骏马，长戟夹高车。光荣被九族，气燄陵万夫。祇言固恩宠，岂悟有荣枯。菉葹生朱门，鵩鸟瞰宾除。徒闻黄犬叹，千载为惊吁。回视扬子云，独守《太玄》书。大道直如矢，曲径纡且盘。舍车康庄内，遵彼狭邪间。狭邪多妖丽，一笑好容颜。金铺间绮疏，青楼入云端。罗袖为君开，瑶琴为君弹。明当结绸缪，鱼水比交欢。一朝青蝇至，白璧生疑患。恩爱生顷刻，平陆起波澜。早合虽足贵，中捐良可叹。
感遇二首·其一
作者：刘永之
朝代：明
体裁：古风

腐鼠吓鹓雏，鱼目欺明珠。由来青云士，高视笑泥途。广途驰骏马，长戟夹高车。光荣被九族，气燄陵万夫。祇言固恩宠，岂悟有荣枯。菉葹生朱门，鵩鸟瞰宾除。徒闻黄犬叹，千载为惊吁。回视扬子云，独守《太玄》书。
感遇二首·其一
作者：刘永之
朝代：明

腐鼠嚇鹓雏，鱼目欺明珠。由来青云士，高视笑泥途。广途驰骏马，长戟夹高车。光荣被九族，气燄陵万夫。祇言固恩宠，岂悟有荣枯。菉葹生朱门，鵩鸟瞰宾除。徒闻黄犬叹，千载为惊吁。回视扬子云，独守《太玄》书。
感遇二首·其二
作者：刘永之
朝代：明
体裁：古风

大道直如矢，曲径纡且盘。舍车康庄内，遵彼狭邪间。狭邪多妖丽，一笑好容颜。金铺间绮疏，青楼入云端。罗袖为君开，瑶琴为君弹。明当结绸缪，鱼水比交欢。一朝青蝇至，白璧生疑患。恩爱生顷刻，平陆起波澜。早合虽足贵，中捐良可叹。
拟古
作者：刘永之
朝代：明
体裁：古风

南国有佳人，秀色丽春阳。素手弄机杼，织绮向兰房。凉宵步玉阶，罗袜沾微霜。坐愁容华歇，中宵理丝簧。凤笙欢未彻，瑶瑟怨何长。哀响激林木，回车动华堂。借问此何曲，新声奏宫商。东邻有游子，闻之感中肠。愿持五杂俎，系君罗襦裳。携手共游衍，卒岁以翱翔。中情莫自致，脉脉怀内伤。
挽吴子茂
作者：刘永之
朝代：明
体裁：五言律诗

昔仕龙骧幕，英风国士前。忍将和氏璧，深瘗北邙阡。拟续王孙传，愁看绝命篇。重寻结轸地，渍泪为潺湲。
新岁有感寄简席焕章胡居敬
作者：刘永之
朝代：明
体裁：五言排律

积雪苍茫里，寒山惨澹中。艰难经日别，漂泊此时同。筋力年非壮，诗书道未通。狼烟春戍火，禽语夜溪风。心似西桥水，滔滔日夕东。
方壶画轩岐论道图为道士何仲旭赋
作者：刘永之
朝代：明
体裁：古风

彩笔发神秘，仙山开画图。灵文隐玉笈，石扇启金枢。寤寐轩岐术，结交苏董徒。羽服系萝带，筇杖悬药壶。行当谢尘服，从子昆崙墟。
春日宴胡助教寓馆次傅商翁韵
作者：刘永之
朝代：明
体裁：五言律诗

高馆向山开，相将海燕来。兰殽升玉俎，椒醑泻银杯。雨竹藏幽鸟，风花点绿苔。伤春无限意，偏忆豫章台。
望香炉峰读孟浩然诗因述
作者：刘永之
朝代：明
体裁：五言排律

移棹望庐阜，香炉旧识名。鸟飞千嶂碧，日净片云生。伞瀑长虹下，溪深猛虎行。松门通佛宇，萝径绕檐楹。业爱远公白，诗欣孟子清。余方谢羁束，幸此共芳声。
杨弘中药室
作者：刘永之
朝代：明
体裁：古风

秉志慕冲澹，息迹在丘园。閒庭遍芳草，高窗见远山。采苓陟松径，煮术散榆烟。董生垂往躅，嵇子有遗编。神宇谢氛浊，天倪谅斯全。惟当振尘服，与子共清言。
次友人钟陵眺望有感之作
作者：刘永之
朝代：明
体裁：七言律诗

万堞参差启四门，沧江一望客消魂。凤迷吴女琼轩月，蝶湿滕王画栋云。孤鸟飞空看渐灭，连樯依浅坐成醺。独愁交午归来鹤，谩有仙音忍重论。
江滨小警胡居敬助教来访雨中有述
作者：刘永之
朝代：明
体裁：五言排律

日月岁年迈，风霜道路难。晨刁传警急，夕火报平安。江远连三峡，山危过七盘。转篷嗟共逐，落叶喜同看。散帙依松几，抽毫点石阑。剑神终两合，璧美竟双完。云物含朝惨，琴尊尽日欢。慈乌低避雨，鸷鸟急冲寒。迢递吴天迥，萧条楚塞宽。魏牟心独切，目断北飞翰。
池阁独坐怀周伯宁诸公
作者：刘永之
朝代：明
体裁：五言排律

沓阁林光合，冰帘水雾消。虚池含碧鉴，古甃叠青瑶。境托祇园迥，泉分别圃遥。双桐阴覆地，疏竹干陵霄。珍鸟衔珠果，金鱼荫翠苕。轻飔吹白苧，凉露湿红绡。鹦鹉怀深酌，空侯想缓调。含情寄柔翰，幽赏忆清杓。
海屋为萧君赋
作者：刘永之
朝代：明
体裁：古风

结屋青海上，弄影沧江涯。手持翡翠竿，误拂珊瑚枝。龙嘘春雾合，鹤度晓云垂。弱流几清浅，为书报安期。
渊明入社图
作者：刘永之
朝代：明
体裁：七言律诗

空山楼观远苍苍，路出深溪石磴长。近瀑飞云经树湿，穿花流水过桥香。高僧喜识桄桹杖，稚子欢迎薜荔裳。入社几时还出社，松阴十里到柴桑。
游承天宫
作者：刘永之
朝代：明
体裁：七言律诗

石桥流水隔飞尘，古木苍苍绕涧滨。灵壝旧栖逃汉史，白云曾识避秦人。冠裳千载遗琼笥，环佩三秋集羽轮。翠壁丹厓如夙契，欲持名姓纪嶙峋。
溪山渔艇图
作者：刘永之
朝代：明
体裁：五言律诗

夕阳延暮景，秋色远冥冥。流水双溪绿，寒山九叠青。石楼依古木，草径接遥汀。钓叟长年在，何人问客星。
猛虎行
作者：刘永之
朝代：明

山居近多虎害，食民耕牛畜豕，民甚苦之。古人有以文感异类者，此非凉德所及，聊为歌诗以讼之。猛虎何咆哮，的颡黑文章。两目夹明镜，牙齿若秋霜。朝啖一青兕，暮餐双豕狼。饥舌舚哺如血鲜，领子时蹲古冢颠。樵采不敢过，草木上参天。夜深月黑风号谷，还向近村噬黄犊。十室九室牛圉空，野翁嗷嗷老妇哭。田荒无牛不得耕，官中增赋有严刑。鞭箠恣狼藉，羸老岂足胜。去年甲士频经过，白昼劫人家复破。军中货牛动千头，贫家无钱那可求。里胥晓至门，怒目气如山。溷中一豕大如犬，明朝贸米去输官。未足了官数，少宽里胥怒。猛虎夜复来，衔之上山去。猛虎□，尔何愚，天遣乌兔肥尔躯。今胡使人饥不得食寒不得衣，憔悴如枯株。驺虞有足，不践萌芽。獬豸有角，唯触奸邪。尔独恃力不恃德，使我为尔长咨嗟。人为万物灵，力莫尔敌，心怀忿懥不能平。思剪尔类缓我生，黄间毒矢系长丝。草中潜张当路蹊，尔行不虞絓其机。爪牙虽利将安施，食尔之肉寝尔皮。
猛虎行·其一
作者：刘永之
朝代：明
体裁：乐府曲辞

山居近多虎害，食民耕牛畜豕，民甚苦之。古人有以文感异类者，此非凉德所及，聊为歌诗以讼之。
猛虎行·其二
作者：刘永之
朝代：明
体裁：乐府曲辞

猛虎何咆哮，的颡黑文章。两目夹明镜，牙齿若秋霜。朝啖一青兕，暮餐双豕狼。饥舌舚哺如血鲜，领子时蹲古冢颠。樵采不敢过，草木上参天。夜深月黑风号谷，还向近村噬黄犊。十室九室牛圉空，野翁嗷嗷老妇哭。田荒无牛不得耕，官中增赋有严刑。鞭箠恣狼藉，羸老岂足胜。去年甲士频经过，白昼劫人家复破。军中货牛动千头，贫家无钱那可求。里胥晓至门，怒目气如山。溷中一豕大如犬，明朝贸米去输官。未足了官数，少宽里胥怒。猛虎夜复来，衔之上山去。猛虎□，尔何愚，天遣乌兔肥尔躯。今胡使人饥不得食寒不得衣，憔悴如枯株。驺虞有足，不践萌芽。獬豸有角，唯触奸邪。尔独恃力不恃德，使我为尔长咨嗟。人为万物灵，力莫尔敌，心怀忿懥不能平。思剪尔类缓我生，黄间毒矢系长丝。草中潜张当路蹊，尔行不虞絓其机。爪牙虽利将安施，食尔之肉寝尔皮。
玉峡潭陂山庄
作者：刘永之
朝代：明
体裁：五言律诗

岁杪涉风烟，连村熟芋田。路危枫叶断，石险桂根悬。鹿栅成山垒，渔梁阻涧泉。争心逐时化，耕凿喜安然。
王若水山水
作者：刘永之
朝代：明
体裁：五言律诗

谷口寒潮上，厓阴宿雾开。石桥通窈窕，金栈寄崔嵬。树暗茅堂闭，波明桂楫回。山中花落尽，为报豫章台。
用韵送梁徵君孟敬还石门
作者：刘永之
朝代：明
体裁：七言律诗

渝曲经年不见君，偶同江郭看飞云。蚌还乍喜双珠合，龙跃终愁两剑分。踪迹每同樵客隐，姓名已被世人闻。暂随郡邑还归去，应念山中白鹿群。
田园幽隐图
作者：刘永之
朝代：明
体裁：古风

我家清江县城北，竹梁花埭环深宅。邻屋分灯夜读书，仙山借鹿春耕石。踪迹年来逐转蓬，万事惊心旧业空。无钱买山惟爱画，坐对新图如梦中。柴门茂树森相向，野水山桥接空旷。雨足沙田野犊閒，风回茅屋晨鸡唱。隔林炊黍起新烟，接竹穿篱引涧泉。傍堤榆柳皆新种，近舍柘枝不记年。山深住久疏城府，人情颇讶今非古。酒熟频开白社尊，家贫时卖□公屦。迩者中原相犄角，锦袍白马相驰逐。得失俱随去水流，至今犹记王官谷。
畦乐园
作者：刘永之
朝代：明
体裁：五言律诗

郭南抱瓮者，久与世情疏。砌长龙须草，林开燕尾渠。辘轳花下转，莴苣雨中锄。蔗熟能相寄，酬君薤叶书。
登烟云台同西峰诸友分韵得跨字
作者：刘永之
朝代：明
体裁：古风

振策履崔嵬，飞步凌云榭。俯观飞鸟翔，远见平江泻。弹棋古桂阴，酌酒长松下。谷响啸哀猿，林香过山麝。祈灵醉巫觋，寻真望仙驾。翠虬金节导，青鸾羽衣跨。逸兴殊淹留，吹箫待清夜。
白苧词二首
作者：刘永之
朝代：明

象床玉瑱鸳鸯裀，铜盘画烛烧红云。芳尊兰勺沾朱唇，《白纻》高歌动梁尘。请君试听曲意新，挥金纵欢及良辰。落叶辞条无再春，遗令高台作歌舞，郁郁西陵那得闻。连枝蜀锦铺金堂，中山旨酒实琼觞。豹胎猩唇出中房，博山火红夜未央。催弦促柱歌吹扬，轻身向君回玉珰。妖姿艳态世无双，君心胡为乐远行。
白苧词二首·其一
作者：刘永之
朝代：明
体裁：古风

象床玉瑱鸳鸯裀，铜盘画烛烧红云。芳尊兰勺沾朱唇，《白纻》高歌动梁尘。请君试听曲意新，挥金纵欢及良辰。落叶辞条无再春，遗令高台作歌舞，郁郁西陵那得闻。
白苧词二首·其二
作者：刘永之
朝代：明
体裁：古风

连枝蜀锦铺金堂，中山旨酒实琼觞。豹胎猩唇出中房，博山火红夜未央。催弦促柱歌吹扬，轻身向君回玉珰。妖姿艳态世无双，君心胡为乐远行。
秋怀
作者：刘永之
朝代：明
体裁：古风

凉飙振庭树，浮云结重阴。中情忽不乐，拂几弹鸣琴。泠泠多苦调，零泪沾衣衿。远怀东都士，登彼北邙岑。怅然望京洛，《五噫》发哀吟。悠悠千载下，谁识古人心。
秋怀
作者：刘永之
朝代：明
体裁：古风

白日行西陆，气候惨以悽。沈沈夜未旦，皎皎明月辉。寒蛩响阴砌，羁鸟鸣高枝。耿耿不能寐，揽衣起徘徊。天道谅幽远，人理固多违。命彼西方人，喟然伤我怀。翩翩梁间燕，矫矫云中雁。南翔复北逝，时序倏已换。驾言出西郊，登高纵游观。原野何萧条，流潦方漫漫。苌楚有馀悲，下泉兴永叹。安得携美酒，聊以娱今旦。幽幽涧里兰，娟娟常自好。秋风厉严威，零落随百草。芬芳岂不美，衰荣顺天道。嗟我平生友，离居心懆懆。坐令鬓成素，为欢当及早。昼夜相代更，谁能置怀抱。凉飙振庭树，浮云结重阴。中情忽不乐，拂几弹鸣琴。泠泠多苦调，零泪沾衣衿。远怀东都士，登彼北邙岑。怅然望京洛，五噫发哀吟。悠悠千载下，谁识古人心。
秋日同友人泛舟
作者：刘永之
朝代：明
体裁：五言绝句

来把青竹竿，学钓水中鱼。经年消息断，疑有故人书。
秋林读书图为章光远赋
作者：刘永之
朝代：明

疏雨稍侵竹，轻飔已满林。山窗敞虚寂，席户映深沈。蟏蛸或陊几，蜗牛时触琴。酌酒□石上，把卷高梧阴。披览未终帙，繁思浩盈襟。羲农倏已远，叔季递荒淫。怀哉鲁连子，轻世有遐心。愿保金玉体，遗以瑶华音。行当拂尘服，就子碧山岑。离思方萧索，况复暮秋馀。衰兰空委露，残荷已委渠。独忆西风宴，还伤北涧居。忧来绕庭树，閒拈坠叶书。霜露日凄凄，园林烟景变。落日薄寒塘，斜日明秋甸。陶尊湛清醑，瑶枕含幽怨。寂寞西窗下，时闻山鸟啭。
秋林读书图为章光远赋·其一
作者：刘永之
朝代：明
体裁：古风

疏雨稍侵竹，轻飔已满林。山窗敞虚寂，席户映深沈。蟏蛸或陊几，蜗牛时触琴。酌酒□石上，把卷高梧阴。披览未终帙，繁思浩盈襟。羲农倏已远，叔季递荒淫。怀哉鲁连子，轻世有遐心。愿保金玉体，遗以瑶华音。行当拂尘服，就子碧山岑。
秋林读书图为章光远赋·其二
作者：刘永之
朝代：明
体裁：古风

离思方萧索，况复暮秋馀。衰兰空委露，残荷已委渠。独忆西风宴，还伤北涧居。忧来绕庭树，閒拈坠叶书。霜露日凄凄，园林烟景变。落日薄寒塘，斜日明秋甸。陶尊湛清醑，瑶枕含幽怨。寂寞西窗下，时闻山鸟啭。
秋江晚钓图
作者：刘永之
朝代：明
体裁：七言绝句

□渚环洲隐钓篷，寒藤古木落秋风。十年闭户空山□，忽忆江湖似梦中。
经湖口县
作者：刘永之
朝代：明
体裁：五言律诗

古县开湖口，高樯集岸隈。山从庐阜起，江向武昌来。近水皆杨柳，荒城半草莱。客心元自速，更遣晓风催。
经采石望太白墓
作者：刘永之
朝代：明
体裁：五言排律

采石多名酒，苔矶水自香。昔年李太白，于此屡衔觞。失意长安道，狂歌入楚邦。云烟挥翰墨，宫锦制衣裳。醉骨埋青嶂，荒祠带夕阳。余亦忘机者，翩然辞帝乡。田园萧水上，井邑葛山旁。去去随鸥鸟，烟波正渺茫。
绿锦池为定侯赋
作者：刘永之
朝代：明
体裁：五言排律

官沼湛芳泉，红栊照绮钱。藻丝翻玉鲤，柳叶曳金蝉。日护瑰文丽，云回碧甃圆。凌波乘洛佩，向月映湘弦。树影浮觞近，花阴列籍连。鉴湖宾客在，共赋绿荷篇。
翠屏山房为罗伯纲赋
作者：刘永之
朝代：明
体裁：古风

结构依茂林，开轩面青嶂。浮岚变朝采，宿雨经池上。春阳正和煦，生意日条畅。径草绿已繁，皋兰叶初放。脩翰摩烟霄，游鳞泳清涨。动息皆自然，至理妙无象。遗纷便静观，寂寞谐所尚。偃仰丘壑间，中情无得丧。
至正壬寅二月廿一日雍虞岂临江宋□道士刘旻李文同登西峰之烟云台以登高望远为韵各赋四首
作者：刘永之
朝代：明

仙山百馀仞，振衣聊共登。阳林映昭晰，阴壑泻璁琤。灵泓蟠玉虬，丹荑冒翠藤。霏霏縠雾敛，冉冉卿云升。栖遁皆真侣，摛掞尽高朋。虽非幔亭会，终使逸情增。炎运昔中否，仙吏乃遁逃。朝命三山侣，夕谢九州豪。碧堰俨遗躅，杉桂若旌旄。登览值春晏，微雨洒兰皋。俯窥石壁峭，仰羡天路高。愧无谢客才，翰墨聊复操。素志抱冲澹，每怀丘中赏。兹山实灵异，景物多清旷。蜿虹蒙垂瀑，芙蓉开叠嶂。丹柰遗嘉植，青猿流哀响。赤城如可希，阆风遥相望。聊为采真游，毋烦北山谤。结搆陵紫烟，玲珑望青巘。花开一水明，松暝众壑晚。惊麇隐还见，长萝披复卷。既同风中咏，复此林下宴。流眄属淹延，言归犹缱绻。谁言薄当世，暂欣尘事远。
至正壬寅二月廿一日雍虞岂临江宋□道士刘旻李文同登西峰之烟云台以登高望远为韵各赋四首·其一
作者：刘永之
朝代：明
体裁：古风

仙山百馀仞，振衣聊共登。阳林映昭晰，阴壑泻璁琤。灵泓蟠玉虬，丹荑冒翠藤。霏霏縠雾敛，冉冉卿云升。栖遁皆真侣，摛掞尽高朋。虽非幔亭会，终使逸情增。
至正壬寅二月廿一日雍虞岂临江宋□道士刘旻李文同登西峰之烟云台以登高望远为韵各赋四首·其三
作者：刘永之
朝代：明
体裁：古风

素志抱冲澹，每怀丘中赏。兹山实灵异，景物多清旷。蜿虹蒙垂瀑，芙蓉开叠嶂。丹柰遗嘉植，青猿流哀响。赤城如可希，阆风遥相望。聊为采真游，毋烦北山谤。
至正壬寅二月廿一日雍虞岂临江宋□道士刘旻李文同登西峰之烟云台以登高望远为韵各赋四首·其二
作者：刘永之
朝代：明
体裁：古风

炎运昔中否，仙吏乃遁逃。朝命三山侣，夕谢九州豪。碧堰俨遗躅，杉桂若旌旄。登览值春晏，微雨洒兰皋。俯窥石壁峭，仰羡天路高。愧无谢客才，翰墨聊复操。
至正壬寅二月廿一日雍虞岂临江宋□道士刘旻李文同登西峰之烟云台以登高望远为韵各赋四首·其四
作者：刘永之
朝代：明

结搆陵紫烟，玲珑望青巘。花开一水明，松暝众壑晚。惊麇隐还见，长萝披复卷。既同风中咏，复此林下宴。流眄属淹延，言归犹缱绻。谁言薄当世，暂欣尘事远。
至正壬寅二月廿一日雍虞岂临江宋□道士刘旻李文同登西峰之烟云台以登高望远为韵各赋四首·其四
作者：刘永之
朝代：明
体裁：古风

结搆陵紫烟，玲珑望青巘。花开一水明，松暝众壑晚。惊麇隐还见，长萝披复卷。既同风中咏，复此林下宴。流眄属淹延，言归犹缱绻。谁言薄当世，暂訢尘事远。
舟中望九华山
作者：刘永之
朝代：明
体裁：七言律诗

春游秣陵涉夏还，船头初见九华山。乍起云烟碧窗外，忽生金彩夕阳间。玉幢字隐仙书古，石扇苔青洞府閒。安得山东李太白，共看山色弄潺湲。
舟行胶浅晚泊小桥期至豫章而别则咫尺矣即事书怀简何平子
作者：刘永之
朝代：明
体裁：五言排律

偶遇乘槎侣，因辞下泽车。客程兼旦暮，川路滞风沙。石碎愁鹅子，汀长怯犬牙。急湍腾雪马，浅溜蹙霜花。聚舫时连鹢，攒篙若斗蛇。去留因地利，漂泊任天涯。洲指黄牛近，山瞻白鹤遐。潭烟迷浦溆，岸火识人家。系缆安桩栻，偎篷宿苇葭。中宵渔响歇，向晓雁声哗。忽忆别期促，还怜光景赊。剑愁分紫气，酒喜酌彤霞。坎壈身如寄，蹉跎鬓欲华。相期何处好，勾漏问丹砂。
茅屋读书图
作者：刘永之
朝代：明
体裁：四言诗

峨峨苍山，白云冒之。灵液渗漉，泻为清漪。带我林薄，环我蓬茨。春日载阳，卉木华滋。呦呦鹿鸣，泛泛浮鹥。叙此幽独，理我琴册。嗟彼圣贤，遗我令则。顾瞻周道，零露在草。驾言从之，中心懆懆。涧有兰茝，山有蕨薇。逍遥卒岁，皓首为期。
虞心山迁居隐仙寺奉柬一首
作者：刘永之
朝代：明
体裁：七言律诗

山房借得就新泥，晏食随僧拾涧菲。邻瓮酒香朝可贳，佛幢灯火夜堪依。沙田紫蔗家家熟，野径丹枫处处飞。待约彭镛去相觅，哦诗写遍竹间扉。
行路难
作者：刘永之
朝代：明
体裁：乐府曲辞

涉水多蛟龙，跋山多猛虎，荒城荆棘上参天。大泽修蛇横草莽，百里黯惨无人烟。驱车颠行陷泥涬，前车轴折后车来，行人不觉旁人哀。眼前道路已如此，何况太行高崔嵬。为君歌路难，请君试一听。位高金多岂足贵，击钟鼎食何足荣。东沟水流西沟涸，昨日花开今日落。世事荣枯反覆手，七尺之躯安所托。古来贤达人，与时同卷舒。庞公鹿门隐，马生乡曲居。款段聊来下泽车，何用终朝出畏途。
西昌萧鹏举橐其师北平按察司副使刘君子高之诗千馀篇过潭溪山中欲余选择将归而刻之子高余友也负奇才硕学知名当时其诗今翰林侍讲学士宋公评之至矣余何足以知之徒感鹏举师友之谊重增故人之思次韵二章聊答盛意他日子高见之当发一笑也
作者：刘永之
朝代：明
体裁：七言律诗

雨过山居竹色新，荜门松户面嶙峋。锦囊缃帙联佳客，玉节青骢忆远人。蓟北乌啼官舍晚，江南莺啭故园春。萧条万里俱华发，月落西窗入梦频。
西风古道图为寺僧赋
作者：刘永之
朝代：明
体裁：七言绝句

古道西风疋马还，数家茅屋住秋山。只疑路近东林寺，遥听钟声暮霭间。
访驿马精舍能上人不遇识其从孙萧生进修夜坐诵诗次日书此识别留简能公
作者：刘永之
朝代：明
体裁：古风

晨起忽不乐，驱骑高原行。四山多岚气，日照孤峰明。亭午际江渡，烟艇浮沙汀。登岸迷所适，岐路方纵横。忽忆驿马寺，久慕能公名。询途向烟雾，阡陌互纡萦。渐入石路窄，松萝蔼冥冥。龙象虽寂寞，廊庑犹峥嵘。道人赴斋出，钟梵杳无声。款户识之子，开室出相迎。宴坐毕馀景，空花闻夕馨。佳句谁新作，摛藻艳春英。山尊泻芳醑，秋蔬摘霜茎。性昧空寂旨，心乐儒雅清。夜止西窗宿，风条中夕鸣。病客既多感，闻此心骨惊。明当舍之去，沿流到江城。方从湖海游，暂远林壑清。山门荫寔沼，中涵苔藓青。法源庶无竭，归日浊尘缨。
读黄危二阁老送何彦正归省诗序追赋一首
作者：刘永之
朝代：明
体裁：七言律诗

水满金沟柳著霜，行人驱马上河梁。公车未奏三京赋，祖道争持五色裳。班固文章传太史，钟繇书法继中郎。涧河夜雨烧银烛，坐听疏钟忆建章。
豫章访旷达不偶题壁
作者：刘永之
朝代：明
体裁：七言绝句

湖上青青万柳条，吹箫曾记醉相邀。重来相觅不相遇，却驾柴车过市桥。
赠义士郭生
作者：刘永之
朝代：明
体裁：古风

郭解古游侠，然诺闻公卿。片言苟相许，九鼎相为轻。操丸过洛社，抉丸出咸京。宝刀酬剧孟，白璧奉侯嬴。去之千馀载，君今振家声。衿怀还倜傥，壮志复峥嵘。脱略时俗子，调笑狎群英。华筵间绮席，甲第连朱甍。骏马桃花色，金羁翡翠缨。良时事游冶，南陌复东城。一朝风尘起，高义激中情。倾家赴国难，誓将斩鲵鲸。长揖二千石，遂长万夫营。营中燬群盗，隤垣委榛荆。千金出私帑，梁栋聿新成。门庑既弘远，堂构复高明。三军尽鼓舞，群公亦叹惊。由来豪杰士，乘时树勋名。生当执金吾，训练羽林兵。谁能对青简，龌龊称儒生。
赠义士郭生
作者：刘永之
朝代：明

郭解古游侠，然诺闻公卿。片言苟相许，九鼎相为轻。操丸过洛社，抉丸出咸京。宝刀酬剧孟，白璧奉侯嬴。去之千馀载，君今振家声。衿怀还倜傥，壮志复峥嵘。脱略时俗子，调笑狎群英。华筵间绮席，甲第连朱甍。骏马桃花色，金羁翡翠缨。良时事游冶，南陌复东城。一朝风尘起，高义激中情。倾家赴国难，誓将斩鲵鲸。长揖二千石，遂长万夫营。营中燬群盗，隤垣委榛荆。千金出私帑，梁栋聿新成。门庑既弘远，堂构复高明。三军尽鼓舞，群公亦叹惊。由来豪杰士，乘时树勋名。生当执金吾，训练羽林兵。谁能对青简？龌龊称儒生。
赠傅元宾兼谢梁徵士
作者：刘永之
朝代：明
体裁：五言律诗

百里访柴荆，秋原独自行。屐沾山雨滑，衣染涧云轻。卖卜应潜姓，工诗不趁名。故人枉书札，烦为谢高情。
赠别傅商翁
作者：刘永之
朝代：明
体裁：七言律诗

蔗园瓜地楚山春，野屋梅花照雪筠。邻瓮共开桑落酒，客衣犹带豫章尘。旧弹长铗冯谖老，新著衡书季子贫。梦绕西州归雁远，何时同采暮江蘋。
赠友人之章贡
作者：刘永之
朝代：明
体裁：五言律诗

秋雨正冥冥，秋风何淅淅。对酒送行人，忧思坐填积。黄鹄不可驯，飞蓬易相识。几日对崆峒，沧洲渺难极。
车遥遥
作者：刘永之
朝代：明
体裁：乐府曲辞

车遥遥，行渐远，男儿徇名不计返。前年客邯郸，去年出秦关。今年驱车复入燕，燕城巍巍十二门，龙楼凤阁起中间。大道通衢容九轨，狭邪岐路相钩连。壮哉佳丽地，王气若浮烟。四海为一家，天下方晏然。列侯皆藉先人业，丞相偏蒙太后怜。兄弟几人乘画毂，父子七叶珥貂蝉。贵者自复贵，贱者自复贱。剧辛乐毅徒为尔，奇谋异画不得荐。翔风吹沙欺黑貂，拔剑愤叹起晨朝。上林三月花正满，帐饮东都攀柳条。金尊酒尽客言别，扬鞭复驾车遥遥。车遥遥，向何许，千里行行至单父。因从鲁诸生，横经折今古。束带缨儒冠，折节耽文事。十载芸窗自读书，人言词赋比相如。高车大马消散尽，寂寞衡门驾鹿车。
过安庆怀余青阳先生
作者：刘永之
朝代：明
体裁：古风

淮壖古重镇，龙舒实雄冠。显显青阳公，衔命兹屏翰。文能宣皇风，武能折凶悍。仁能抚士卒，知能辑流散。孤城抗千里，一身当敌万。运否拙壮图，时屯负英算。城亡遂捐躯，仗节死国难。忠义凛霜日，声名炳星汉。我来当夏杪，延览遂兴叹！俯仰成古今，兴亡犹在眼。疲人稍归廓，买舍临江岸。午风舟舫集，夜霁灯火乱。精灵或来往，庙食俨容观。生为烈士尊，死为奸臣惮。嗤嗤吟诗台，千载污青简。
送刘子坚之袁城
作者：刘永之
朝代：明
体裁：七言律诗

雪色征袍拂曙飙，宜阳西去思飘飘。千峰静对芙蓉幕，三峡遥连螮蝀桥。棹得雀舟冲雨缓，借来骢马向春骄。青年书记相知久，共按秦筝和玉箫。
送吴德基赴安化令
作者：刘永之
朝代：明
体裁：五言律诗

春江望不极，芳草绿江浔。千里长沙道，孤帆去客心。县城依水国，吏语带蛮音。到日应无事，华亭自鼓琴。
送罗与敬归西昌
作者：刘永之
朝代：明
体裁：古风

石龙矶畔多芳草，游子忆家春已老。水北杨花扑地飞，旁人漫道飞花好。爱子不忍别，送子到水濆。青天孤影飞黄鹄，落日长风吹断云。朝发铜塘津，暮宿青泥渡。帆过孝通祠，渐是西昌路。金鱼洲远树青青，三顾浮烟生杳冥。石扶坏道通高阁，水齧危沙见古城。君家正在何方住，独有园庐俯江渚。昨夜深闺梦远人，相思定倚樱桃树。
遐想亭为宪史刘原善作
作者：刘永之
朝代：明
体裁：五言排律

柏府多清暇，西曹爱苦吟。结亭修竹净，开径古苔深。拄笏延朝爽，抽毫对夕阴。色分沧海树，兴接紫山岑。鹤唳云侵户，乌啼露满林。冰纨韬羽扇，素锦藉瑶琴。佩响玲珑玉，杯浮错落金。管宁应有约，早晚共幽寻。
酬别宋赞善大夫景濂二首
作者：刘永之
朝代：明

西阁垂帘坐夕阴，每因朝退共论心。文章千载知音少，独立苍茫感慨深。大秀千峰菡萏开，玉梁高接九仙台。预从山顶结茅屋，待得先生跨鹿来。
酬别宋赞善大夫景濂二首·其一
作者：刘永之
朝代：明
体裁：七言绝句

西阁垂帘坐夕阴，每因朝退共论心。文章千载知音少，独立苍茫感慨深。
酬别宋赞善大夫景濂二首·其一
作者：刘永之
朝代：明
体裁：七言绝句

诸老风流邈不闻，谁携健笔继清芬。南宫新赐郎官佩，东观长留太史文。
酬别宋赞善大夫景濂二首·其二
作者：刘永之
朝代：明
体裁：七言绝句

大秀千峰菡萏开，玉梁高接九仙台。预从山顶结茅屋，待得先生跨鹿来。
酬寄伍朝宾
作者：刘永之
朝代：明
体裁：五言排律

才子多文藻，京华富友朋。价同千里骏，情似九霄鹰。学省燃官烛，倡楼对市灯。醉倾光禄酒，渴饮凌人冰。马惜障泥锦，人轻半臂绫。御沟萦似带，驰道直如绳。青琐弹冠入，朱门蹑履登。时清周道泰，运否楚氛腾。六郡良家选，千金国士徵。星驱千载鸟，露宿骑县棚。荏苒山河隔，蹉跎岁月增。鲸鲵依巨浪，虎豹啸高陵。野烧兼风起，边烽共月升。候鸡晨喔喔，警鼓夜鼟鼟。水市船通贾，山村屋近僧。陶尊深泛蚁，竹简细书蝇。交爱虞生好，诗怜辛子能。远书同客寄，遗稿借人誊。古道时因弃，孤忠世共憎。相思愁极目，惜别泪沾膺。日晚凋琪树，天寒落翠藤。愿坚松柏操，海宇迟中兴。
醉赠何能举
作者：刘永之
朝代：明
体裁：古风

与子十年不相遇，岂意今日重逢君。狂歌痛饮自吾辈，世间俗子徒纷纷。林木萧疏湿秋雨，蹇驴懒渡溪桥水。咫尺西峰隔白云，群仙环佩月中闻。重阳好约冰壶子，同入仙源避世人。
重过何氏北涧
作者：刘永之
朝代：明
体裁：七言律诗

北堂宴罢倚微醺，竹几灯花坐夜分。再酌兰樽浮绿醑，重拈綵笔写清文。山寒岚气朝成雨，地湿松阴暮起云。休讶野人留恋久，十年江海厌离群。
重过何氏席上作二首
作者：刘永之
朝代：明

霜筠雪竹暮云寒，采笔题诗点石阑。银烛金尊重到日，老怀不似少年欢。谢家群从最多贤，第宅新成绮户连。预喜酒阑宾客散，看传银烛散青烟。
重过何氏席上作二首·其一
作者：刘永之
朝代：明
体裁：七言绝句

霜筠雪竹暮云寒，采笔题诗点石阑。银烛金尊重到日，老怀不似少年欢。
重过何氏席上作二首·其二
作者：刘永之
朝代：明
体裁：七言绝句

谢家群从最多贤，第宅新成绮户连。预喜酒阑宾客散，看传银烛散青烟。
重过北涧和韵
作者：刘永之
朝代：明
体裁：七言绝句

北涧苍苍古木长，南塘夜雨落花香。重来万事堪惆怅，剪烛西窗共一觞。
野老看云图
作者：刘永之
朝代：明
体裁：古风

文湍激幽涧，白云流远山。偃仰长松下，延眺一怡颜。清风拂素服，瑶花落树间。拾薪青烟际，煮苓供晚餐。耽此丘中赏，竟日未言还。
门有车马客
作者：刘永之
朝代：明
体裁：乐府曲辞

门有车马客，驾言发西京。备谙兴废事，具识治乱情。天子既神武，储君复神明。钟鸣启双阙，王侯方雁行。要途无贵戚，密地有寒英。怀柔建六典，戡强用五兵。西伐踰葱岭，东征际沧溟。北盻詟沙漠，南顾定儋琼。金图启天秘，银瓮发地灵。八表既荡一，九有悉来庭。鄙人值阳九，嗟为□运并。忼慨携客泣，矫首晞太平。
陈君心吾以黄鼠笔见贻此笔唯京师多用之江南罕得也赋此赠之
作者：刘永之
朝代：明
体裁：五言律诗

冰鼠金毫锐，霜筠翠管长。携来南郡远，制出北州良。内史来禽帖，黄门急就章。秋林多柿叶，挥洒兴难忘。
雪峰诗为蜀人赋
作者：刘永之
朝代：明
体裁：古风

岷峨镇坤维，上有太古雪。寒光万壑连，皓采千峰列。石窦玉泉生，琪树瑶华结。拄笏面嶙峋，中怀共高结。
题何武子所藏简天碧松图
作者：刘永之
朝代：明
体裁：古风

苍松偃蹇如短虬，垂肘近人寒不收。悲风萧萧生昼晦，古鬣陊水令人愁。锦鞯骑马山阴道，石黛空青拂衣好。万里江湖隔旧游，坐观图画空山老。
题傅商翁观松瀑图
作者：刘永之
朝代：明
体裁：古风

山风萧萧昼寂历，长松落落倚绝壁。紫烟乍留青巘中，瀑布迸落苍厓石。山中之人形骨清，幅巾藜杖时独行。溪回陡绝去无路，坐抚瑶琴摸剑声。我亦平生慕真赏，十年误落江湖上。故山萧条久不归，夜雨秋衾梦常往。人生适意无是非，云林久与幽人期。九节预裁青竹杖，明朝试拂薜萝衣。
题兰石一幅赠萧伯舆宪史调闽中
作者：刘永之
朝代：明
体裁：七言绝句

武夷山中石如玉，西涧无人瑶草青。悬厓搴芳思独往，香气袭衣秋露零。
题北涧精舍
作者：刘永之
朝代：明
体裁：七言绝句

石田流水绕生苔，翠竹苍松傍舍栽。恰似辋川庄里住，荜门斜对芰荷开。
题匡山石室
作者：刘永之
朝代：明

群山争盘纡，众壑尽奔放。中峰最奇绝，直立数千丈。危搆倚石壁，面势极弘敞。心神坐超忽，云雨接惝恍。山色晚更佳，泉声静逾响。犹言最绝顶，临眺极所往。欲穷千里目，更试九节杖。精庐极萧爽，乃在匡山涯。鲜飙泛林木，旭日生岩扉。樵梧隔烟小，钟声出林迟。阶前百尺树，倒挂枯藤枝。中有避喧者，禅诵清四时。挽萝结幽佩，纫叶为秋衣。静谈远公传，东林迹已微。怡然契玄理，令我坐忘归。
题匡山石室·其一
作者：刘永之
朝代：明
体裁：古风

群山争盘纡，众壑尽奔放。中峰最奇绝，直立数千丈。危搆倚石壁，面势极弘敞。心神坐超忽，云雨接惝恍。山色晚更佳，泉声静逾响。犹言最绝顶，临眺极所往。欲穷千里目，更试九节杖。
题匡山石室·其二
作者：刘永之
朝代：明
体裁：古风

精庐极萧爽，乃在匡山涯。鲜飙泛林木，旭日生岩扉。樵梧隔烟小，钟声出林迟。阶前百尺树，倒挂枯藤枝。中有避喧者，禅诵清四时。挽萝结幽佩，纫叶为秋衣。静谈远公传，东林迹已微。怡然契玄理，令我坐忘归。
题古木幽篁图
作者：刘永之
朝代：明
体裁：古风

近者天下写竹枝，息斋子昂最奇绝。金钗折股锥画沙，直以高情寄豪墨。后来小李用家法，更觉纵横脱羁勒。御榻屏风或诏写，流落人间岂多得。我家真迹兼数公，锦囊玉轴复壁中。旧宅荒凉经战伐，故物多随烟烬空。此图寻丈小李作，位置颇殊标格同。半身古树色苍润，筼筜因依相澹浓。长林无人秋气入，蜿蜿蛇蛟起幽蛰。蟏蛸垂丝昼阴静，老鹤陊翎昏雨集。黄陵庙前湘水深，捐玦江皋思俯拾。浮槎寻源溯空阔，折旌低渡玄云湿。何郎兄弟最好奇，爱此不减珊瑚枝。幽居正在兰峰下，亦有乔木当窗扉。共展长图幽兴发，六月凉飔生葛衣。还君珍袭增叹息，他日重看覛旧题。
题墨梅
作者：刘永之
朝代：明
体裁：七言绝句

郭西茅屋经年别，嫩蕊疏枝入梦频。何处幽寻重相忆，寒云野水月如银。
题墨梅二首
作者：刘永之
朝代：明

茅屋苍苔野水滨，岁寒冰雪久相亲。江湖后夜扁舟梦，犹记尊前对玉人。仙馆曾逢玉带姿，梦中要作晓寒词。于今相对情如水，唯有清霜绕鬓丝。
题墨梅二首·其一
作者：刘永之
朝代：明
体裁：七言绝句

茅屋苍苔野水滨，岁寒冰雪久相亲。江湖后夜扁舟梦，犹记尊前对玉人。
题墨梅二首·其二
作者：刘永之
朝代：明
体裁：七言绝句

仙馆曾逢玉带姿，梦中要作晓寒词。于今相对情如水，唯有清霜绕鬓丝。
题墨竹
作者：刘永之
朝代：明
体裁：五言绝句

新雨收金玦，轻风轻玉环。截筒为九寸，吹向武夷山。
题宋能敏青壁轩
作者：刘永之
朝代：明
体裁：七言律诗

沓嶂层峦翠几重，神光动处有奇逢。雾生深谷藏玄豹，泉落阴厓化玉龙。丹篆晓书朱露湿，碧窗昼掩白云封。何时携我青藜杖，结屋来依五粒松。
题巴丘龙母庙
作者：刘永之
朝代：明
体裁：七言律诗

天开玉峡两厓丹，隔岸诸峰似翠鬟。神女不归龙已化，仙翁飞去鹤空还。碧坛芳草经年合，古殿苍松落日閒。万里长风起天末，如闻环佩白云间。
题张四孝廉山居
作者：刘永之
朝代：明
体裁：五言律诗

家住秋山下，纷纷霜叶飞。雨微檐滴缓，风急雁声稀。楚国战初罢，赣城人未归。怜君奉甘旨，终岁掩柴扉。
题扇
作者：刘永之
朝代：明
体裁：七言绝句

乌丝细写蚕头篆，白纻新裁燕尾衫。雨过西轩苔色净，涧中云影似江帆。
题扇
作者：刘永之
朝代：明
体裁：七言绝句

扬州何逊多才藻，秋水金塘艳碧蕖。深院闭门芳草合，小帘低护杀青书。
题扇
作者：刘永之
朝代：明
体裁：七言绝句

金凤洲头倒玉壶，铜塘浦口送飞舻。他时若记分携处，花满春城闻鹧鸪。
题扇·其二
作者：刘永之
朝代：明
体裁：七言绝句

五粒松交九节蒲，铜瓶分水浸珊瑚。小窗閒度游仙曲，吹遍参差白玉竽。
题扇与何重容
作者：刘永之
朝代：明
体裁：七言绝句

溪南溪北水云村，茅屋书灯对掩门。昨夜西风送微雨，荷花初落槿花繁。
题扇与羽士
作者：刘永之
朝代：明
体裁：七言绝句

缥缈楼居隔紫霞，华阳真逸过君家。金盘不荐宾筵实，自有玄洲五色瓜。
题方方壶画仁智图为道士主默渊赋
作者：刘永之
朝代：明
体裁：五言律诗

玉检神仙记，琼台羽士家。轩窗明日月，冠佩剪云霞。白鹤窥残弈，青童扫落花。忆曾访丹术，枫径驻轻车。
题枯林兰
作者：刘永之
朝代：明
体裁：古风

猗兰生远壑，葳蕤粲玉芳。白露漙夕景，光风转朝阳。吹箫望澧浦，鼓枻向沅湘。何以贻远者，徘徊双鸣珰。
题梦鹤轩图为淦守曹仲修赋
作者：刘永之
朝代：明
体裁：古风

绿发山翁宫锦长，十年沦落江之涯。扁舟夜傍弄明月，梦逐西风孤鹤飞。孤鹤西飞渡江渚，星斗沈沈远山曙。逸思骞腾八极云，霜豪点染三秋露。梁园才子兰台宾，露幌行春移画轮。未论羽翼冲霄汉，直道襟怀如古人。山城休暇多宾客，共展新图绮轩侧。一曲寒波照缟衣，坐令长忆林皋宅。
题烟云台
作者：刘永之
朝代：明
体裁：五言排律

祠宫俨肃穆，灵贶赫然敷。藻井垂珠实，素壁绘金图。涧长三花树，林栖九子乌。遥峰隐残照，丹霞晚渐舒。眇然登云驾，谁谓古今殊。
题画鹰
作者：刘永之
朝代：明
体裁：七言绝句

犹记鸣鞘出霸陵，新丰市北醉呼鹰。于今豪气都消尽，閒看新图剔雁灯。
题竹
作者：刘永之
朝代：明
体裁：七言绝句

溪藤润带空青色，湘竹寒生琬琰文。何处幽寻不可□，夜深山雨隔窗闻。
题竹·其二
作者：刘永之
朝代：明
体裁：七言绝句

楚人江上竹枝歌，风雨潇潇放棹过。翠黛含颦欲谁怨，九疑云暗奈愁何。
题竹三首
作者：刘永之
朝代：明

□窗新霁绿阴稠，随意挥毫仿蓟丘。老鹤陊翎回舞□，洞箫吹遍石林秋。洞里仙人白兔公，手持玉笛向秋风。彩云低度天如水，吹作龙吟山月中。读易茅斋夏日长，琅玕绕屋拟潇湘。山风一夜吹疏雨，共爱西窗五月凉。
题竹三首·其一
作者：刘永之
朝代：明
体裁：七言绝句

□窗新霁绿阴稠，随意挥毫仿蓟丘。老鹤陊翎回舞□，洞箫吹遍石林秋。
题竹三首·其三
作者：刘永之
朝代：明
体裁：七言绝句

读易茅斋夏日长，琅玕绕屋拟潇湘。山风一夜吹疏雨，共爱西窗五月凉。
题竹三首·其二
作者：刘永之
朝代：明
体裁：七言绝句

洞里仙人白兔公，手持玉笛向秋风。彩云低度天如水，吹作龙吟山月中。
题绿野春阴图
作者：刘永之
朝代：明
体裁：五言绝句

野色连青蔼，春流澹碧沄。蘼芜随处绿，离思满南云。
题赵子深山水·其一
作者：刘永之
朝代：明
体裁：骚

山苍苍兮嵚崟，谷窈窈兮阻深。木含滋兮竞秀，云欲雨兮昼阴。蹇行人兮中流，棹扁舟兮容与。渺余怀兮曷从，望岩扃兮延伫。
题赵子深山水·其二
作者：刘永之
朝代：明
体裁：骚

白露零兮中洲，瑶草歇兮岁已遒。吹洞箫兮建翠旂，望佳人兮澹忘归。九疑兮嵯峨，冲风起兮水扬波。嗟白石兮昼晦，思千里兮奈何。
题邹惟中西楼
作者：刘永之
朝代：明
体裁：七言律诗

西楼远对鼎山斜，野客来寻驾鹿车。竹屿暝烟浮翠黛，石田秋雨润银沙。清尊未酌心先醉，往事重论鬓欲华。肯借溪南三亩宅，从君学种邵平瓜。
题郭熙春山
作者：刘永之
朝代：明
体裁：七言绝句

紫雾春山绿树齐，水流花屿乱莺啼。蹇驴乌帽归来晚，恰似成都濯锦溪。
题金人猎骑图
作者：刘永之
朝代：明
体裁：古风

昔者金源起东北，万马南驰蹴中国。青盖趋燕艮岳摧，杀气如云暗吴越。天旋日转息战争，裹革包兵交玉帛。翔南无事号太平，颇习华风变蛮貊。既尊儒术尚文事，立进画图供玩阅。是时张戡画■马，尺素流传擅声价。此图彷佛戡所作，似貌燕山驰猎者。秋高露白葭苇黄，隐约寒山接平野。虎鞯鹤辔赤茸鞧，骑影联翩意閒雅。龙媒振鬣望空阔，足若奔暑□流赭。前驱后逐争豪雄，左旋右转若回风。鴐鹅惊飞百兽骇，苍鹰脱臂腾高空。策马数获落日紫，金盘行炙餍奴僮。当时观者徒叹息，写入丹青真国工。古愚先生最好事，锦标钿束纡鸾龙。郡斋展玩当清昼，惊飙飒飒吹帘栊。白头书生幽蓟客，不觉涕泪沾膺胸。百年兴废恍如梦，苜蓿萧萧迷古宫。
题金华余仲扬山水
作者：刘永之
朝代：明
体裁：古风

人言吴中山水好，坐使绝境那能到。金华山人怀故山，时拂冰纨写幽岛。赠君此图更绝奇，妙墨精思夺天造。陂陀重阜隐乔木，掩仰遥汀带文藻。石峤云生暮色微，海门潮落秋风早。贺监居临鉴湖曲，子猷宅近山阴道。江清落日棹船回，照水新袍影颠倒。高情千古摹前哲，世俗纷华岂堪保。经年烽火遍江南，万壑千峰迹如扫。畸人奔走厌尘浊，试观图画开怀抱。思傍幽林结茅屋，柴门低映寒藤老。放鹤前山戴笠归，独把长劖拾瑶草。
题雪林墨竹
作者：刘永之
朝代：明
体裁：古风

望霓旌兮云间，吹参差兮湘沚。灵雨兮朝飞，冲风兮夕起。忆素手兮同携，步捐瑶兮玉趾。解翠佩兮明珰，寄相思兮千里。
题青山白云图
作者：刘永之
朝代：明
体裁：七言绝句

苍苔茅屋面春山，飞翠浮岚晻霭间。一别渔矶成十载，羞将华发对青湾。